Gülhan kienet studenta tal-fiżika qabel ma l-gwerra ċivili fis-Sirja ħasdet darba għal dejjem il-futur promettenti tagħha.

Illum għandha 32 sena u ġa ilha 4 snin tgħix fil-kamp tar-rifuġjati ta' Osmaniye fit-Turkija, ħajja li issa saret rutina għaliha u għat-tliet uliedha.

Il-ġimgħa l-oħra żewġ delegazzjonijiet immexxija minn S. Guillaume u J. Arthuis żaru xi wħud minn dawk li ħajjithom inqalbet ta' taħt fuq bil-kunflitt fis-Sirja, wieħed mill-akbar diżastri umanitarji mit-Tieni Gwerra 'l hawn.

L-istorja ta' Gülhan, Sirjana ta' dixxendenza Turkika, kienet waħda minn ħafna li semgħu l-membri tal-Kumitat għal-Libertajiet Ċivili u l-Kumitat għall-Baġits tal-Parlament meta żaru l-faċilitajiet tar-rifuġjati fit-Turkija bejn it-8 u l-11 ta' Frar.

Wara kważi ħames snin ta' ġlied, aktar minn 250,000 Sirjan tilfu ħajjithom u Gülhan hija waħda biss minn aktar minn 11-il miljun persuna li sfaw spostati.

Peress li fit-Turkija biss hemm aktar minn

2.5 miljun rifuġjat Sirjan

, fit-3 ta' Frar il-pajjiżi tal-UE laħqu ftehim dwar fond ta' €3 biljun biex il-pajjiż ikun jista' jlaħħaq ma' dan l-influss bla preċedent.

Fl-aħħar ġimagħtejn il-pressjoni fuq it-Turkija kompliet tiżdied, hekk kif eluf ta' Sirjani ħarbu mill-vjolenza fl-inħawi ta' Aleppo u komplew jiffullaw il-fruntiera tan-Nofsinhar tal-pajjiż.

Il-Kumitat għal-Libertajiet Ċivili

Kien f'dan il-kuntest li, il-ġimgħa li għaddiet, il-Membri tal-PE żaru l-faċilitajiet għar-rifuġjati fit-Turkija.

Fid-9 ta' Frar,

Delegazzjoni ta' seba' membri mill-Kumitat għal-Libertajiet Ċivili

mmexxija mill-Viċi President tal-Parlament

, membru tal-Grupp S&D minn Franza, żaret il-kamp tar-rifuġjati ta' Nizip.

Meta tkellmet fil-kamp, li jilqa' fih madwar 15,000 Sirjan u jinsab 45 kilometru mill-fruntiera mas-Sirja, Guillaume qalet li l-messaġġ tal-Parlament kien "wieħed ta' komprensjoni u rikonoxximent tal-isforzi li qed jagħmlu l-awtoritajiet Torok u l-komunitajiet lokali".

Il-Membri faħħru l-isforzi tat-Turkija biex ir-rifuġjati fil-kampijiet jingħataw kenn, ikel, kura tas-saħħa u edukazzjoni.

Huma enfasizzaw, madankollu, li attwalment 10 % biss tar-rifuġjati Sirjani fit-Turkija jgħixu fil-kampijiet.

Wara ż-żjara f'Nizip, il-membri tal-Kumitat għal-Libertajiet Ċivili żaru d-djar ta' familji li qed jibbenifikaw minn skema – iffinanzjata mill-UE – ta' vouchers elettroniċi għar-rifuġjati li ma jgħixux fil-kampijiet.

F'diskors li tat f'Gaziantep, il-Viċi President Guillaume qalet: "Hemm differenza ċara bejn il-kundizzjonijiet ta' dawk li jgħixu fil-kampijiet tal-kontejners u dawk li ma jgħixux fil-kampijiet.

Il-qagħda tar-rifuġjati li ma jgħixux fil-kampijiet hija prekarja ħafna u jeħtieġu għajnuna urġenti, speċjalment f'dak li għandu x'jaqsam mal-edukazzjoni u l-opportunitajiet ta' xogħol."

Huwa stmat li aktar minn nofs ir-rifuġjati Sirjani huma tfal, iżda huma miktubin fl-iskejjel 14% biss tat-tfal li ma jgħixux fil-kampijiet u li suppost jattendu l-iskola primarja.

Peress li llum it-Turkija tospita l-akbar popolazzjoni ta' rifuġjati fid-dinja, il-membri tad-delegazzjoni tal-Kumitat għal-Libertajiet Ċivili ltaqgħu ma' uffiċjali Torok u ma' rappreżentanti tal-Aġenzija tan-NU għar-Rifuġjati f'Ankara biex ikollhom stampa ċara tal-kobor tal-kriżi.

Huma żaru wkoll ċentru ta' reġistrazzjoni għal rifuġjati minn aktar minn 80 pajjiż.

Il-Kumitat għall-Baġits

Il-ġimgħa li għaddiet fit-Turkija kien hemm ukoll delegazzjoni ta' 11-il membru mill-

Kumitat għall-Baġits

, li żaru l-pajjiż biex jaraw kif il-fondi tal-UE b'appoġġ għar-rifuġjati qegħdin jintużaw fil-post.

Meta kien qed jitkellem wara li ltaqa' ma' familja ta' rifuġjati Sirjani fil-kamp ta' Osmaniye fl-10 ta' Frar, il-President tal-Kumitat għall-Baġits

, membru Franċiż tal-Grupp ALDE, qal: "Nista' nħoss kemm huma ħerqana li jmorru lura lejn pajjiżhom.

Il-prijorità tagħna għandha tkun li terġa' tirrenja l-paċi fil-Lvant Nofsani, peress li l-paċi biss tista' ssolvi l-problema tal-migrazzjoni."

B'referenza għall-ftehim li nltaħaq dan l-aħħar dwar

faċilità ta' appoġġ ta' €3 biljun għat-Turkija

, Arthuis enfasizza l-urġenza dejjem akbar li l-fondi jintużaw mingħajr dewmien: "Għandna bżonn trasparenza u ċarezza min-naħa tat-Turkija.

Hawnhekk għandna emerġenza reali u l-fiduċja hija indispensabbli jekk irridu nirrispondu malajr."

Fil-kamp ta' Osmaniye, il-membri kellhom l-opportunità jżuru supermarket u librerija ffinanzjati mill-UE.

Fit-Turkija, id-delegazzjoni tal-Kumitat għall-Baġits iltaqgħet ukoll ma' rappreżentanti mill-Aġenzija tan-NU għar-Rifuġjati, il-Programm Dinji tal-Ikel u l-UNICEF kif ukoll ma' uffiċjali tal-gvern Tork.

Appoġġ mill-UE

L-UE hija

fir-risposta internazzjonali għall-kunflitt Sirjan, u l-Unjoni u l-Istati Membri tagħha taw aktar minn €5 biljun f'għajnuna umanitarja u ekonomika u f'termini ta' assistenza għall-iżvilupp.

Huwa ttamat li l-fond il-ġdid tal-UE ta' €3 biljun, li ġie diskuss mill-Membri tal-PE fi Strasburgu fit-2 ta' Frar, se jgħin lit-Turkija tkompli tindirizza l-ħtiġijiet tar-rifuġjati u tal-komunitajiet li qed jilqgħuhom.

Minbarra li qed tilqa' lir-rifuġjati, f'dawn l-aħħar snin it-Turkija saret ukoll rotta ta' tranżitu.

Sal-aħħar tal-2015 kienu waslu l-Ewropa bil-baħar aktar minn miljun persuna, 49% minnhom Sirjani.

Il-maġġoranza l-kbira telqu mit-Turkija, u fil-gżira ta' Lesbos biss waslu aktar minn nofs miljun persuna.

Sadattant l-influss m'hu juri l-ebda sinjal li jbatti.

Skont

l-aħħar ċifri tal-Aġenzija tan-NU għar-Rifuġjati

, matul l-ewwel sitt ġimgħat tal-2016 waslu l-Ewropa bil-baħar aktar minn 80,000 ruħ bejn rifuġjati u migranti.

Dan huwa aktar mill-ammont ta' persuni li waslu matul l-ewwel erba' xhur tal-2015.

Barra minn hekk, din is-sena diġà tilfu ħajjithom aktar minn 400 persuna huma u jippruvaw jaqsmu lejn l-Ewropa.

Ikklikkja l-links fuq il-lemin biex issir taf aktar dwar ir-risposta tal-UE għall-

kunflitt fis-Sirja

u għall-

kriżi tar-rifuġjati

kif ukoll biex issir taf aktar dwar

iż-żjarat tal-Membri tal-PE fit-Turkija

l-għadd ta' rifuġjati reġistrati fit-Turkija

Aqsam din il-kwotazzjoni ma' ħaddieħor:

Għal aktar informazzjoni

Kumitat għal-Libertajiet Ċivili, il-Ġustizzja u l-Intern

Kumitat għall-Baġits

Xi ntqal fil-midja soċjali dwar iż-żjarat tat-8-11 ta' Frar fit-Turkija (bl-Ingliż)

Ritratti miż-żjarat fit-Turkija

Materjal awdjoviżiv miż-żjara

Skeda informattiva dwar il-kriżi umanitarja fis-Sirja (Frar 2016 – bl-Ingliż)

Tgħarrif dwar is-Sirja (Jannar 2016 – bl-Ingliż)

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Ir-rifuġjati: il-Membri tal-PE jivvalutaw is-sitwazzjoni fil-post fit-Turkija


Brando Benifei qiegħed jikteb rapport dwar kif ir-rifuġjati jistgħu jiġu integrati fis-suq tax-xogħol ©European Union 2016- EP

L-Ewropa qed tiffaċċja l-akbar influss ta' migranti mit-Tieni Gwerra 'l hawn, u waħda mill-akbar sfidi hija kif se nintegrawhom fis-swieq tax-xogħol.

Impjieg mhux biss jgħin lill-migranti jmantnu lilhom infushom, iżda jgħinhom ukoll jintegraw aktar faċilment.

Nhar il-Ħamis 18 ta' Frar, il-kumitat parlamentari responsabbli mill-impjiegi ddiskuta l-opportunitajiet u l-isfidi mal-esperti.

Kompli aqra biex tiskopri x'kellhom xi jgħidu huma u l-Membri.

Bħalissa Brando Benifei qiegħed jikteb rapport fuq inizjattiva proprja dwar kif ir-rifuġjati jistgħu jiġu integrati fis-suq tax-xogħol, u l-laqgħa saret biex tipprovdilu kontribut min-naħa tal-esperti.

Il-membru Taljan tal-Grupp S&D qal li l-integrazzjoni u l-inklużjoni soċjali tar-rifuġjati huma "tema politiċizzata ħafna".

L-UE għandha kompetenzi limitati f'dawn il-kwistjonijiet u fil-biċċa l-kbira huma l-Istati Membri li jiddeċiedu x'inhuma l-kundizzjonijiet għall-aċċess għas-swieq tax-xogħol u għaldaqstant hemm bosta differenzi bejn pajjiż u ieħor.

L-integrazzjoni tar-rifuġjati fis-suq tax-xogħol

Matul il-laqgħa l-esperti enfasizzaw li m'hemmx soluzzjonijiet sempliċi.

Denis Haveaux, id-direttur tal-Uffiċċju tal-UE tas-Salib l-Aħmar, qal: "Integrazzjoni li tirnexxi tirrikjedi mhux biss li jiġu kkunsidrati miżuri li jsostnu l-inklużjoni fis-suq tax-xogħol, iżda wkoll miżuri addizzjonali u servizzi oħra bħar-riunifikazzjoni tal-familji, l-aċċess għall-kura tas-saħħa, l-appoġġ psikosoċjali u r-rijabilitazzjoni, il-konsulenza legali, kif ukoll it-taħriġ fil-lingwa tal-post."

Wieħed mill-punti li tqajmu kien dwar il-proċeduri tal-asil, li Hala Akari, mill-Assoċjazzjoni Nazzjonali għar-Rifuġjati Sirjani u l-Inizjattiva Popolari ta' Mariestad fl-Iżvezja, ikkritikat bħala twal wisq.

Barra minn hekk, il-kelliema enfasizzaw il-ħtieġa ta' standards komuni għar-rikonoxximent tal-kwalifiki u l-valutazzjoni tal-ħiliet fil-livell ta' personalità fl-UE.

Jean Lambert, membru tal-Grupp tal-Ħodor/ALE mir-Renju Unit, staqsiet kif jista' jinħoloq mod sistemiku għall-evalwazzjoni tal-ħiliet eżistenti tal-persuni.

Wolfgang Mueller, mill-Aġenzija Federali Ġermaniża għall-Impjiegi, żied jgħid: "Ir-rifuġjati tal-lum m'għandhomx isiru l-persuni qiegħda għal żmien twil ta' għada."

Jutta Steinruck, membru tal-Grupp S&D mill-Ġermanja, wissiet li l-għajnuna lir-rifuġjati m'għandhiex tkun bi ħsara għall-persuni qiegħda eżistenti: "Kull min qed ifittex impjieg fl-Ewropa għandu jiġi trattat bl-istess mod.

Ma tagħmilx differenza jekk humiex ċittadini tal-UE jew persuni minn partijiet oħra tad-dinja."

Is-solidarjetà

Il-parteċipanti enfasizzaw ukoll il-ħtieġa tas-solidarjetà.

Ryszard Cholewinski, speċjalista fil-politika tal-migrazzjoni fl-Organizzazzjoni Internazzjonali tax-Xogħol, qal li l-pajjiżi tal-UE għandhom jegħlbu "n-nuqqas ta' solidarjetà".

Il-valuri huma importanti wkoll.

Issa l-Ewropa trid tibbaża ruħha fuq il-valuri tagħha, speċjalment fil-ġlieda kontra kull forma ta' ksenofobija, qalet Elisabeth Morin-Chartier, membru tal-Grupp PPE minn Franza.

"L-Ewropa tikkostitwixxi punt ta' attrazzjoni għall-popli kollha, speċjalment minħabba l-valuri li tirrappreżenta."

L-isfidi

Xi wħud, madankollu, qalu li hemm nuqqas ta' qbil dwar kif għandhom jiġu integrati r-rifuġjati.

Czeslaw Hoc, membru Pollakk tal-Grupp ECR, ikklassifika wħud mill-punti mqajma bħala "illużorji": "Kull pajjiż għandu l-identità nazzjonali tiegħu.

Integrazzjoni mingħajr assimilazzjoni hija utopija."

Il-laqgħa kienet immexxija mill-Viċi President tal-Kumitat għall-Impjiegi Marita Ulvskog, membru tal-Grupp S&D mill-Iżvezja.

Għal aktar informazzjoni

Kumitat għall-Impjiegi u l-Affarijiet Soċjali

Filmat tas-seduta

Storja ewlenija: il-migrazzjoni

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

X'għandu jsir biex tirnexxi l-integrazzjoni tar-rifuġjati fis-suq tax-xogħol


Rappurtaġġ bir-ritratti dwar nisa refuġjati mill-fotografu-ġurnalista Marie Dorigny li marret il-Greċja, l-Ex-Repubblika Jugoslava tal-Maċedonja, u l-Ġermanja © Marie Dorigny / Unjoni Ewropea 2015

Kwalunkwe riforma fil-politika u l-proċeduri tal-UE dwar l-immigrazzjoni u l-ażil għandu jkollha miżuri li jirrikonoxxu r-realtajiet tan-nisal i jkunu qed ifittxu ażil.

Ħafna minn dawn jivvjaġaw bi tfal żgħar u persuni dipendenti oħra.

Dan qaluh l-MEPs f'riżoluzzjoni li vvutaw fuqha nhar it-Tlieta.

"Dan ir-rapport jitfa' dawl fuq is-sitwazzjoni tant vulnerabbli ta' refuġjati nisa fl-Unjoni Ewropea.

Dawn ikunu ħarbu mill-persekuzzjoni f'pajjiżhom u jaffrontaw vjaġġ mimli perikli biex isibu post sikur.

Hekk kif jaslu fiċ-ċentri li jilqgħuhom dawn in-nisa li diġà jkunu vulnerabbli - li setgħu kienu vittmi ta' vjolenza sesswali, traffikar jew reati oħra - isibu xkiel addizzjonali li jagħmel is-sitwazzjoni tagħhom agħar", qalet ir-rapporteur

Ir-riżoluzzjoni għaddiet bi 388 vot favur, 150 kontra u 159 astensjoni.

Proċedura tal-ażil li tagħraf ir-realtajiet tan-nisa

Il-politika u l-proċeduri tal-ażil, inkluż il-valutazzjoni tat-talbiet, għandhom jagħrfu r-realtajiet tan-nisa.

Skont it-test tar-riżoluzzjoni, forom ta' vjolenza abbażi tas-sess, inkluż immam hux biss l-istupru, il-vjolenza sesswali, il-mutilazzjoni tal-ġenitali femminili, żwieġ sfurzat jew il-vjolenza domestika għandhom ikunu rikonoxxuti bħala raġunijiet validi biex jinkiseb l-ażil fl-UE.

L-MEPs innutaw ukoll il-ħtieġa li fil-faċilitajiet tal-wasla jkun hemm rispett lil persuni LGBTI għaliex il-vjolenza kontra persuni LGBTI hija komuni f'dawn il-faċilitajiet.

Ir-rapport jappella għal għadd ta' miżuri biex il-ħtiġijiet speċifiċi tan-nisa jkunu rispettati matul il-proċess kollu tal-ażil:

faċilitajiet tal-irċad u iġeniċi maqsumin bejn irġiel u nisa,

persunal li jintervista lill-applikanti femminili, tradutturi u interpreti,

konsultazzjonijiet wara trauma għan-nisa li jkunu għaddew minn xi forma ta' vjolenza minħabba li huma nisa,

kura tat-tfal waqt l-intervisti ta'

u tal-ażil,

informazzjoni għan-nisa dwar id-dritt tagħhom li jressqu talba għall-ażil, irrispettivament minn dik tal-konjugi tagħhom, u li jkollhom status legali inipendenti mill-konjugi, u

taħriġ tal-persunal dwar ħtiġijiet abbażi tas-sess tal-persuna.

Tfal, nisa tqal, u vittmi ta' stupru m'għandhomx jinżammu f'detenzjoni

L-MEPs appellaw biex tintemm id-detenzjoni ta' tfal, nisa tqal, u vittmi ta' stupru u vjolenza sesswali u traffikar.

Huma saħqu wkoll fuq il-ħtieġa li jkun hemm rotot legali lejn l-UE biex titjieb is-sigurtà ta' refuġjati nisa u jiġi skoraġġit il-kutrabandu tal-persuni.

Il-politika dwar l-immigrazzjoni irregolari m'għandhiex iżżomm l-aċċess għall-proċedura tal-ażil fl-UE, żiedu jgħidu.

L-integrazzjoni ta' ġeneri differenti

Il-Parlament approva wkoll

riżoluzzjoni

dwar l-integrazzjoni tal-Perspettiva tal-Ġeneri fil-ħidma tal-Parlament Ewropew.

Din kienet imħejjija minn

(ALDE, AT) u għaddiet b'453 vot favur, 173 kontra u 79 astensjoni.

ċ

riżoluzzjoni mhux leġiżlattiva

Sa mill-bidu tal-2016, 55% tal-persuni li waslu l-Greċja biex ifittxu ażil fl-UE kienu nisa u tfal.

Dawn żdiedu mit-38% fl-2015.

Aqsam din il-kwotazzjoni ma' ħaddieħor:

Għal aktar informazzjoni

It-test adottat ikun disponibbli hawn (klikkja fuq 08.03.2016)

Reġistrazzjoni tad-dibattitu (klikkja fuq 08.03.2016)

Video tal-konferenza stampa

Materjal awdjoviżiv

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

L-MEPs jappellaw għal politika tal-ażil li tagħraf ir-realtajiet tan-nisa


Filwaqt li laqgħu b'sodisfazzjon il-proposti tal-Kummissjoni Ewropea fil-konfront tal-flussi ta' immigranti u refuġjati bla preċedent, f'riżoluzzjoni li ttieħed vot fuqha nhar il-Ħamis l-MEPs stqarrew li huma lesti jaħdmu fuq abbozzi ta' liġijiet biex fil-futur ikollna politika b'saħħitha dwar l-immigrazzjoni u l-ażil.

Rilokazzjoni

Wara li fil-jum ta' qabel taw l-appoġġ tagħhom għall-proposta ta' emerġenza biex jiġu rilokati 40,000 persuna jfittxu l-ażil lejn pajjiżi tal-UE, l-MEPs laqgħu l-proposta ġdida għar-rilokazzjoni ta' emerġenza ta' aktar persuni mill-Italja, il-Greċja u l-Ungerija [il-Kummissjoni qed tipproponi 120,000] u mekkaniżmu permanenti li jemenda r-reoglamenti ta' Dublin, li jiddetermina liema pajjiż membru jkun responsabbli li jipproċessa l-applikazzjoni għall-ażil.

L-MEPs iridu metodu "ġust u obbligatorju" u li jiġu kkunsidrati l-prospetti ta' integrazzjoni u l-bżonnijiet tal-persuni nfushom li qed ifittxu ażil.

Il-Parlament iddikjara l-intenzjoni tiegħu li jmexxi 'l quddiem ħidma fuq liġijiet "biex jiġi żgurat li l-pajjiżi membri ma jdewmux l-iskema permanenti ta' rilokazzjoni".

Risistemazzjoni u viżi umanitarji

Il-Parlament irid ukoll li l-pajjiżi membri jieħdu refuġjati minn pajjiżi terzi permezz ta' programm obbligatorju ta' risistemazzjoni, u jqisha "prijorità li l-UE u l-istati membri tagħha joħolqu għażliet siguri u legali għar-refuġjati", bħal rotot u viżi umanitarji.

L-MEPs jemmnu li huwa neċessarju li jiġi emendat il-Kodiċi tal-UE dwar il-Viża billi jiġu inklużi "dispożizzjonijiet komuni aktar speċifiċi dwar viżi umanitarji" u li l-pajjiżi membri jintalbu jippermettu li wieħed ikun jista' japplika għall-ażil mill-ambaxxati u l-uffiċċji konsulari tagħhom.

Lista komuni tal-UE ta' pajjiżi tal-oriġini siguri

Ir-riżoluzzjoni tgħid li b'dan kollu m'għandux jiġi mittiefes il-prinċipju ta'

u d-dritt individwali għall-ażil, speċjalment ta' persuni li ġejjin minn gruppi vulnerabbli.

Regoli dwar l-ażil.

L-MEPs appellaw għal Sistema Komuni Ewropea għall-Ażil implimentata kif suppost, biex b'hekk jiġi żgurat li jiġu applikati "standards konsistenti u umani" madwar l-UE kollha kemm hi.

Il-Parlament huwa favur "fruntieri miftuħin fi ħdan iż-żona Schengen", filwaqt li saħaq fuq il-ħtieġa li jkun hemm ġestjoni effettiva tal-fruntieri esterni.

L-għeruq tal-kawżi tal-migrazzjoni

jridu jiġu indirizzati wkoll u għandhom ikunu s-suġġett ewlieni fis-summit li se jsir fil-Belt Valletta, Malta fil-11-12 ta' Novembru.

It-test jitkellem ukoll fuq il-bżonn li jkun hemm sanzjonijiet kriminali ħorox kontra t-traffikar u l-kutrabandu tal-persuni.

Konferenza internazzjonali fuq il-kriżi tar-refuġjati.

Il-Parlament appella lill-Kummissjoni u lill-Kap tal-Affarijiet Barranin tal-UE Federica Mogherini biex ilaqqgħu konferenza internazzjonali fuq il-kriżi tar-refuġjati, bis-sehem tal-UE, l-istati membri tagħha, l-aġenziji tan-Nazzjonijiet Uniti, l-Istati Uniti, NGOs internazzjonali rilevanti, u stati Għarab, bl-għan li tiġi stabbilita strateġija komuni u globali dwar l-għajnuna umanitarja.

Ċittadini li verament iħaddnu l-valuri Ewropej

Il-Parlament faħħar l-isforzi ta' gruppi mis-soċjetà ċivili u individwi madwar l-Ewropa li qegħdin jimmobilizzaw ruħhom biex jilqgħu lir-refuġjati u immigranti u jtuhom l-għajnuna.

"Azzjonijiet bħal dawn juru t-tħaddin veru tal-valuri Ewropej u huma sinjal ta' tama għall-futur tal-Ewropa", qalu l-MEPs.

Aktar informazzjoni

Speċjalist

Proċedura

Riżoluzzjoni li ma torbotx

Skont il-Frontex, il-pajjiżi ewlenin minn fejn ġejjin persuni jfittxu ażil fl-2015 huma s-Sirja, l-Afganistan, l-Eritrea u l-Iraq.

Skont il-Eurostat, il-maġġoranza kbira tal-persuni li jaħarbu minn dawn il-postijiet lejn l-Ewropa jingħataw protezzjoni.

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Għal aktar informazzjoni

Aktar informazzjoniIt-test adottat ikun aċċessibbli hawn (klikkja fuq 10.09.2015)

Video tad-dibattitu (klikkja fuq 09.2015)

Materjal awdjoviżiv

Tagħrif għall-istampa dwar l-immigrazzjoni

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Refuġjati: l-MEPs iridu tibdil fir-Regolament ta' Dublin, viżi umanitarji, u strateġija globali


Biex persuni li jfittxu asil jitħallew jaslu l-Ewropa mingħajr ma jpoġġu ħajjithom f'riskju, il-Parlament qed jitlob li tiġi stabbilita sistema ta' viża umanitarja tal-UE ġdida.

, approvata mill-MPE fil-11 ta' Diċembru, tistieden lill-Kummissjoni tressaq leġiżlazzjoni li tippermetti li persuni li qed ifittxu protezzjoni internazzjonali japplikaw għal viża f'ambaxxata jew konsulat tal-UE.

Sir af aktar dwar l-inizjattiva leġiżlattiva fl-intervista tagħna mal-awtur tar-rapport

Tista' tiddeskrivi l-proposti tiegħek dwar l-istabbiliment ta' viża umanitarja Ewropea?

Aktar minn 90 % tal-persuni li jitolbu asil fl-Ewropa waslu permezz ta' mezzi irregolari

, u għandna nistaqsu għaliex?

Minħabba li ma ngħataw l-ebda mogħdija legali biex jaslu fl-UE.

Il-proposti tagħna jfissru li int għandek id-dritt li tinstema', mingħajr ma tirriskja ħajtek u mingħajr ma tesponi lilek innifsek u lill-għeżież tiegħek għat-traffikar illeċitu tal-bnedmin.

Inti tingħata permess territorjalment limitat biex tidħol fi Stat Membru tal-UE speċifiku biex titlob asil.

Inti tkun tista' tagħmel dan f'konsulat jew f'ambaxxata Ewropea, jew f'delegazzjoni tal-UE barra mill-UE.

Din għandha tkun soluzzjoni għal dawk li bħalissa ma għandhom l-ebda għażla oħra ħlief li jesponu lilhom infushom għal traffikar illeċitu.

Ftakar li f'dawn l-aħħar ftit snin mill-inqas 30,000 ruħ tilfu ħajjithom fil-Mediterran.

Rifuġjati u migranti li hu maħsub li mietu fil-Mediterran fl-2018 (perjodu sal-11 ta' Diċembru)

Aqsam din il-kwotazzjoni ma' ħaddieħor:

Min jingħata dawn il-viżi?

Hemm firxa sħiħa ta' każijiet, pereżempju familja li tappartjeni għal komunità reliġjuża soġġetta għall-persekuzzjoni jew għall-vjolenza sistemika.

Dan huwa l-każ għall-Insara fis-Sirja u fl-Iraq, jew persuni li mhumiex Musulmani fl-Afganistan, kif ukoll persuni LGBT fil-biċċa l-kbira tal-pajjiżi Musulmani, jew komunitajiet etniċi li s-sikurezza tagħhom tinsab fil-periklu.

Jekk jiġu approvati mill-Parlament, xi jkun il-pass li jmiss?

Peress li huwa

rapport fuq inizjattiva proprja

, mhux qed nitkellmu dwar liġi vinkolanti f'daqqa.

Hija stedina lill-Kummissjoni biex tissottometti leġiżlazzjoni li tittratta din il-kwistjoni.

Stħarriġiet riċenti juru li l-immigrazzjoni għada ta' tħassib għall-Ewropej.

Xi proposti oħrajn għandu l-Parlament?

L-ewwel nett għandhom jiġu separati l-fatti mill-perċezzjonijiet.

Hemm perċezzjoni mifruxa li l-migrazzjoni hija barra mill-kontroll, invażjoni aggressiva tal-UE, żiemel ta' Troja.

Ma hemm l-ebda evidenza empirika li ssostni din il-fehma; huwa fatt li

l-għadd ta' wasliet qed jonqos b'mod drammatiku

Għandna mandat biex naġixxu b'solidarjetà u naqsmu r-responsabbiltà permezz ta'

sistema Ewropea komuni tal-asil

Madankollu l-Kunsill huwa l-ħolqa nieqsa fil-proċess tat-teħid tad-deċiżjonijiet tal-UE.

Dan il-Parlament għamel l-almu tiegħu biex iwassal leġiżlazzjoni li tinkludi

r-reviżjoni tal-hekk imsejjaħ Regolament ta' Dublin

, li jirriżulta f'allokazzjoni estremament inġusta tar-responsabbiltajiet.

Għandna bżonn ta' sistema Ewropea komuni biex jiġu ttrattati t-talbiet għal asil u biex ma jintefax piż żejjed fuq dawk il-pajjiżi li jiffaċċjaw il-Mediterran.

Għal aktar informazzjoni

X'inhuma l-viżi umanitarji?

Votazzjoni fil-plenarja (11 ta' Diċembru 2018)

Votazzjoni fil-kumitat (3 ta' Diċembru 2018)

Fajl tal-proċedura

Referenzi leġiżlattivi: Viżi Umanitarji

Stħarriġ tal-Ewrobarometru (8-26 ta' Settembru 2018)

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Viżi Umanitarji: "Dritt li tiġi mismugħ mingħajr riskju għal ħajtek"


Karozzi jistennew li jgħaddu minn kontroll mal-fruntiera

Iż-żona tal-UE li tippermetti vjaġġar mingħajr passaport, magħrufa bħala ż-żona Schengen, hija waħda mill-aktar kisbiet tanġibbli tal-integrazzjoni Ewropea.

Tgħallem dwarha fil-gwida tagħna.

X'inhi ż-żona Schengen?

Iż-żona Schengen hija waħda mill-pilastri tal-proġett Ewropew.

Mindu nħolqot fl-1995, meta tneħħew il-kontrolli tal-passaporti f'din iż-żona, iċ-ċittadini tal-UE jgawdu mid-dritt għal-libertà ta' moviment.

Dan ifisser li jistgħu jgħixu, jistudjaw, jaħdmu u jirtiraw fi kwalunkwe post fl-UE.

It-turisti u n-negozji wkoll jibbenefikaw minn dawn id-drittijiet.

Il-pajjiżi taż-żona Schengen

Iż-żona Schengen tinkludi 26 pajjiż

: 22 mill-UE u erbgħa minn barra: l-Iżlanda, in-Norveġja, l-Iżvizzera u l-Liechtenstein.

Il-pajjiżi kollha tal-UE huma parti minn Schengen, minbarra sitta: L-Irlanda u r-Renju Unit, li għażlu l-esklużjoni fakultattiva u joperaw iż-żona komuni għall-ivvjaġġar tagħhom stess; kif ukoll il-Bulgarija, il-Kroazja, Ċipru u r-Rumanija, li f'xi punt fil-futur huwa previst li jingħaqdu maż-żona Schengen.

L-iskop u l-benefiċċji

miljun ruħ

jivvjaġġaw kuljum minn fruntiera interna għal oħra tal-UE.

Il-moviment liberu fil-prattika jista' jinvolvi drittijiet differenti għal kategoriji differenti ta' nies, minn turisti sa familji.

Iċ-ċittadini kollha tal-UE jistgħu joqogħdu f'pajjiż ieħor tal-UE bħala turist għal massimu ta' tliet xhur b'passaport jew karta tal-identità valida.

Huma jistgħu wkoll jgħixu fi Stat Membru ieħor għal xogħol, u għandhom id-dritt li jiġu ttrattati bl-istess mod bħaċ-ċittadini ta' dak il-pajjiż.

L-intraprendituri jibbenefikaw mil-libertà tal-istabbiliment u l-istudenti għandhom id-dritt li jistudjaw fi kwalunkwe post fl-UE.

L-għeluq tal-fruntieri interni tal-UE jaf iwassal għal

spiża stmata

ta' bejn EUR 100 biljun u EUR 230 biljun fuq perjodu ta' 10 snin u jimpedixxi l-ivvjaġġar transfruntier għal 1.7 miljun persuna.

Mappa taż-żona Schengen

L-iżgurar tas-sigurtà

Ir-regoli ta' Schengen jabolixxu l-kontrolli mal-fruntieri interni, filwaqt li jarmonizzaw u jsaħħu l-protezzjoni tal-fruntieri esterni taż-żona.

La darba jidħlu fiż-żona Schengen, in-nies jistgħu jivvjaġġaw minn pajjiż għal ieħor mingħajr ma jkunu soġġetti għal verifiki mal-fruntieri.

Madankollu, l-awtoritajiet nazzjonali jistgħu jiċċekkjaw lin-nies mal-fruntieri interni jew qrib tagħhom jekk l-informazzjoni u l-esperjenza tal-pulizija jiġġustifikaw żieda temporanja fis-sorveljanza.

Schengen jinkludi wkoll politika komuni dwar il-viża għal żjarat qosra minn ċittadini mhux tal-UE u jgħin lill-Istati parteċipanti jingħaqdu fil-ġlieda kontra l-kriminalità bl-għajnuna

tal-pulizija u l-kooperazzjoni ġudizzjarja

Is-Sistema ta' Informazzjoni ta' Schengen

qed tiġi msaħħa biex tipprovdi aktar sigurtà lill-Ewropej.

Skopri t-titjib fl-infografika tagħna.

Iż-żona Schengen hija waħda mill-pilastri tal-proġett Ewropew ©AP Images/European Union-EP

Il-fruntieri esterni u interni

Il-funzjonament tar-regoli ta' Schengen intlaqat

miż-żieda fil-flussi tal-migrazzjoni

lejn l-UE fl-2015 u minn tħassib akbar f'dak li jikkonċerna s-sigurtà, inkluż attivitajiet terroristiċi u ta' kriminalità transfruntiera serji, li wasslu

għall-introduzzjoni mill-ġdid tal-kontrolli mal-fruntieri

min-naħa ta' bosta Stati Membri.

F'rapport adottat fit-30 ta' Mejju 2018, il-Parlament ikkritika

l-insistenza li jkomplu jsiru l-kontrolli mal-fruntieri interni

fiż-żona Schengen.

F'dawn l-aħħar tliet snin kien hemm fis-seħħ

kontrolli temporanji mal-fruntieri interni

fi ħdan iż-żona Schengen.

Il-Membri tal-PE qed jinsistu biex il-kundizzjonijiet għall-kontrolli jkunu aktar ċari u biex dawn jitqiesu bħala miżura aħħarija.

L-isfidi u r-reazzjonijiet tal-UE

Il-ġestjoni tal-migrazzjoni u s-sigurtà tal-fruntieri esterni huma sfida għall-Ewropa.

Fl-2015 ġew individwati 1.83 miljun qsim illegali fil-fruntieri esterni tal-UE.

Għalkemm din iċ-ċifra naqset għal 150 114 fl-2018, l-UE tipprova

ssaħħaħ il-kontrolli mal-fruntieri esterni tagħha

u tittratta b'mod aktar effiċjenti l-applikazzjonijiet għall-ażil.

Dawn l-isfidi qanqlu żviluppi konsiderevoli

fil-politika tal-ġestjoni tal-fruntieri

Dan jinkludi pereżempju l-ħolqien ta' strumenti u aġenziji bħas-Sistema ta' Informazzjoni ta' Schengen, is-Sistema ta' Informazzjoni dwar il-Viża, l-Aġenzija Ewropea għall-Gwardja tal-Fruntiera u tal-Kosta (Frontex), jew

sistema ġdida ta' reġistrazzjoni tad-dħul u l-ħruġ

mal-fruntieri esterni taż-żona Schengen.

Fil-futur, il-vjaġġaturi li m'għandhomx bżonn viża se jiġu skrinjati qabel ma jaslu fl-UE bl-użu

tas-Sistema Ewropea ta' Informazzjoni u ta' Awtorizzazzjoni għall-Ivvjaġġar

(ETIAS) bil-għan li jinqabdu l-kriminali,

jew kwalunkwe persuna oħra li tikkostitwixxi riskju qabel ma jaslu fl-UE.

Dawn il-kontrolli jaf jibdew mill-2021.

Barra minn hekk, il-Membri tal-PE approvaw pjanijiet biex, sal-2027,

tkun ingħatat korp permanenti ta' 10 000 gwardja tal-fruntiera bil-għan li tingħata spinta lis-sigurtà tal-Ewropa.

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Schengen: gwida għaż-żona Ewropea mingħajr fruntieri


L-isfida tal-migrazzjoni: l-UE kif qed tindirizza l-wasla ta' migranti u ta' persuni li jfittxu asil fl-Ewropa?

Skopri aktar dwar il-ħidma tal-Parlament Ewropew dwar il-migrazzjoni, l-asil u l-fruntieri.

Aqsam din il-paġna ma' ħaddieħor:

Il-migrazzjoni: sfida komuni


Skopri kif l-Ewropa trid tiffinanzja proġetti biex tindirizza t-tibdil fil-klima u tappoġġja reġjuni li huma l-aktar affettwati mit-tranżizzjoni lejn ekonomija ekoloġika.

Ftit aktar minn xahar wara l-preżentazzjoni tal-Patt Ekoloġiku Ewropew, il-Kummissjoni Ewropea ppreżentat proposta dettaljata dwar kif se tiffinanzjah.

Il-Pjan ta' Investiment għal Patt Ekoloġiku Ewropew

huwa mfassal biex jattira mill-inqas EUR 1,000 biljun ta' investiment pubbliku u privat matul l-għaxar snin li ġejjin.

Ġie diskuss fil-Parlament nhar it-Tlieta, 14 ta' Jannar.

Għaliex huwa importanti

It-trasformazzjoni tal-UE f'ekonomija newtrali għall-klima

sal-2050 se tkun teħtieġ investiment massiv f'teknoloġiji tal-enerġija nadifa.

Skont l-istimi tal-Kummissjoni Ewropea, l-ilħuq tal-mira provviżorja ta' tnaqqis tal-gassijiet b'effett ta' serra (GHG) ta' 40 % sal-2030 tkun teħtieġ EUR 260 biljun f'investiment annwali addizzjonali.

Skopri aktar dwar ir-rispons tal-UE għat-tibdil fil-klima

Minn fejn se jiġu l-flus

Madwar nofs il-flus għandu jiġi mill-baġit tal-UE permezz ta' diversi programmi li jikkontribwixxu għal proġetti dwar il-klima u l-ambjent, pereżempju, permezz ta' fondi agrikoli, il-Fond għall-Iżvilupp Reġjonali, il-Fond ta' Koeżjoni, Orizzont Ewropa, LIFE.

Dan imbagħad jattira EUR 114-il biljun addizzjonali fil-kofinanzjament mill-Istati Membri.

Madwar EUR 300 biljun ta' investiment privat u pubbliku huma mistennija li jiġu mobilizzati permezz ta' InvestEU u l-fondi tal-ETS, u EUR 100 biljun oħra għandhom jiġu attirati permezz tal-Mekkaniżmu ta' Tranżizzjoni Ġusta l-ġdid, li huwa mfassal biex jappoġġja r-reġjuni u l-komunitajiet li huma l-aktar affettwati mit-tranżizzjoni ekoloġika, pereżempju, reġjuni li jiddependu ħafna fuq il-faħam.

Il-Mekkaniżmu ta' Tranżizzjoni Ġusta

Il-mekkaniżmu se jkun ibbażat fuq tliet pilastri: Il-Fond għal Tranżizzjoni ġusta b'EUR 7.5 biljuni ta' flus ġodda, il-fluss ta' finanzjament ta' InvestEU u s-self tal-BEI appoġġjat mill-baġit tal-UE.

Dawn l-istrumenti kollha huma mistennija jimmobilizzaw EUR 100 biljun f'investimenti pubbliċi u privati – flus li jistgħu jintużaw biex il-ħaddiema jitgħallmu ħiliet ġodda għall-impjiegi tal-futur, biex jappoġġjaw lin-negozji biex iġibu opportunitajiet ġodda ta' impjieg u biex isiru investimenti f'enerġija nadifa u fl-iżolament tad-djar.

L-investimenti tal-fond għandhom jgħinu b'mod speċjali lil dawk ir-reġjuni li jiddependu fuq il-fjuwils fossili bħall-faħam li għadu jipprovdi madwar kwart tal-ġenerazzjoni tal-enerġija tal-UE.

Is-settur tal-faħam

fl-UE jimpjega 238 000 persuna f'attivitajiet direttament marbuta, bħal minjieri tal-faħam u impjanti tal-enerġija, f'aktar minn 100 reġjun Ewropew - mill-Polonja sa Spanja.

Fl-2015, kien hemm 128 minjiera tal-faħam fi 12-il Stat Membru u 207 impjant tal-enerġija tal-faħam f'21 Stat Membru.

"Dan huwa messaġġ lill-minaturi tal-faħam fl-Asturias, fil-Maċedonja tal-Punent jew fis-Silesia, lill-ħassada tal-pit fil-midlands Irlandiżi, lir-reġjuni tal-Baltiku li jiddependu fuq iż-żejt tax-shale u ħafna oħrajn.

Nafu li qed tiffaċċjaw triq aktar diffiċli lejn in-newtralità klimatika u nafu li l-prospett ta' futur differenti - wieħed aktar nadif - jista' jkun prospett ġeneralment pożittiv iżda t-triq biex taslu għalih illum tidher skoraġġanti.

Dan il-Mekkaniżmu ta' Tranżizzjoni Ġusta ta' mill-inqas EUR 100 biljun huwa wegħda li l-UE qed tappoġġjakom f'din it-tranżizzjoni," qal Frans Timmermans, il-Viċi President Eżekuttiv tal-Kummissjoni responsabbli għall-Patt Ekoloġiku Ewropew, nhar it-Tlieta waqt il-preżentazzjoni tal-proposta lill-Membri tal-PE.

X'qed jgħidu l-Membri tal-PE

Siegfried Mureșan (PPE, RO) appella biex jiġi żgurat li jkun hemm biżżejjed riżorsi biex jittaffew l-effetti tat-tranżizzjoni.

"Barra minn hekk, ma għandhiex taffettwa l-politiki eżistenti - la l-koeżjoni, la l-agrikoltura u lanqas ir-riċerka u l-innovazzjoni.

Hija prijorità addizzjonali u għandha tiġi ffinanzjata b'mod supplementari."

"Jeħtieġ li nħarsu lejn il-ħtieġa ta' finanzjament ġdid biex isostni din it-trasformazzjoni soċjali u ekoloġika," qalet Iratxe García Pérez (S&D, ES).

Hi trid li mill-inqas 30 % tal-baġit fit-tul li jmiss tal-UE jindirizzaw it-tibdil fil-klima.

Dragoș Pîslaru (Renw, RO): "Insejjaħ lill-Istati Membri kollha biex jużaw dawn l-għodod u jiffukaw fuq l-investimenti fir-riżorsi l-aktar importanti tal-Ewropa - iċ-ċittadini."

Niklas Nienaß (Verts, DE): "Nistgħu nappoġġjaw din il-proposta jekk tkun favur tranżizzjoni ċara u ġusta bi pjanijiet konkreti ta' eliminazzjoni gradwali għar-reġjuni kollha tal-faħam."

"Mhuwiex kompletament ċar minn fejn se jiġu r-riżorsi," qal Gianantonio Da Re (ID, IT).

"Il-kriterji għall-benefiċjarji u kif se jitqassmu l-fondi wkoll għandhom jiġu stabbiliti."

Johan Van Overtveldt (ECR, BE), President tal-Kumitat għall-Baġits, ukoll ġibed l-attenzjoni fuq in-nuqqas ta' ċarezza dwar minn fejn se tiġi parti mill-flus.

"Aħna favur ekonomija ċirkolari iżda kontra "r-riċiklaġġ tal-finanzjament u tal-flus".

M'aħniex favur avventuri finanzjarji."

Younous Omarjee (GUE, FR), President tal-Kumitat għall-Iżvilupp Reġjonali: "Jeħtieġ li nnaqqsu l-ispejjeż soċjali u nappoġġjaw lir-reġjuni f'din it-tranżizzjoni ġusta."

Tista' tara d-dibattitu kollu

hawnhekk

Il-proposta tal-Kummissjoni issa se tgħaddi għand il-kumitati rilevanti tal-PE, fejn il-Membri tal-PE se jiddiskutuha aktar fil-fond u jressqu emendi biex itejbuha, u wara għandhom jibdew in-negozjati mal-Kunsill dwar it-test finali.

Għal aktar informazzjoni

Proposta tal-KE

Il-Parlament jappoġġja l-Patt Ekoloġiku Ewropew u jimbota għal ambizzjonijiet saħansitra ogħla

Patt Ekoloġiku għall-Ewropa: L-ewwel reazzjonijiet mill-Membri tal-PE

Il-Parlament Ewropew jiddikjara emerġenza klimatika

EU support for coal regions (Appoġġ tal-UE għar-reġjuni tal-faħam)

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Il-pjan finanzjarju għall-klima ta' EUR 1,000 biljun tal-Ewropa


L-MEPs qed jargumentaw favur baġit tal-UE b'saħħtu għall-2021-2027 li se jwieġeb għall-isfidi li l-Ewropa qed tiffaċċja u jagħti riżultati dwar l-aspettattivi tal-Ewropej.

baġit

jiżgura li l-UE jkollha l-mezzi finanzjarji biex tmexxi l-programmi u l-proġetti li jkunu ta' benefiċċju għall-Ewropej.

Il-finanzjament tal-UE jappoġġja lill-bdiewa, lill-bliet, lir-reġjuni, lill-istudenti, lir-riċerkaturi, lin-negozji u lill-NGOs madwar l-Ewropa.

Il-baġit fit-tul tal-UE ta' bħalissa jintemm fil-31 ta' Diċembru 2020.

Il-Kummissjoni Ewropea

ppreżentat proposta f'Mejju 2018

għall-perjodu ta' finanzjament li jmiss mill-2021 sal-2027.

Il-Parlament Ewropew adotta l-pożizzjoni tiegħu f'

, u reġa' kkonfermaha f'

L-Istati Membri fil-Kunsill għadhom ma jistgħux jaqblu dwar pożizzjoni u b'hekk, in-negozjati bejn l-istituzzjonijiet ma jistgħux jibdew.

Wara s-summit tal-UE fl-20 u fil-21 ta' Frar, li kien iddedikat għall-baġit fit-tul tal-UE, il-

President tal-Parlament David Sassoli qal

li l-Parlament huwa diżappuntat minħabba li l-Kunsill Ewropew ma laħaqx ftehim u esprima t-tama li n-negozjati futuri juru li l-UE tinsab lesta li tappoġġja l-ambizzjonijiet tagħha b'fondi suffiċjenti .

"L-Ewropa qed tiffaċċja sfidi bla preċedent bħat-tibdil fil-klima, id-diġitalizzazzjoni u ordni ġeopolitiku ġdid. [...]

Li nnaqqsu l-ambizzjonijiet tagħna jista' jkollu biss impatt negattiv fuq snin ta' progress u integrazzjoni," tenna l-President Sassoli.

Filwaqt li d-deċiżjoni finali dwar il-baġit fit-tul li jmiss tittieħed mill-Kunsill, abbażi tar-riżultat tan-negozjati, il-Parlament jeħtieġlu jagħti l-kunsens tiegħu biex dan il-baġit jidħol fis-seħħ.

Baġit tal-UE li jħares 'il quddiem

B'mod konsistenti l-Parlament sostna li sabiex l-UE tkun tista' tissodisfa l-aspettattivi taċ-ċittadini u tagħmel tajjeb għall-impenji u l-ambizzjonijiet tagħha, jeħtiġilha jkollha l-mezzi neċessarji biex tinvesti fil-ġejjieni tal-UE.

Waħda mill-kwistjonijiet ewlenin hija dwar f'liema qasam il-finanzjament tal-UE se jaqdi bl-aħjar mod lill-Ewropej.

L-MEPs iridu jżommu l-finanzjament għall-bdiewa u għal reġjuni ifqar fil-livell ta' bħalissa.

Il-Politika Agrikola Komuni hija ffinanzjata esklussivament fil-livell tal-UE u għandha l-għan li tipprovdi ikel sikur u ta' kwalità kif ukoll dħul deċenti għall-bdiewa, filwaqt li l-appoġġ għar-reġjuni anqas żviluppati jippromwovi s-solidarjetà u jiżgura li kulħadd jibbenefika mis-suq uniku.

Iżda l-UE qed tiffaċċja sfidi oħra, uħud minnhom ġodda, bħall-iżvilupp ta' teknoloġiji diġitali, il-migrazzjoni u s-sigurtà li jirrikjedu investiment adegwat.

Il-Parlament irid li l-azzjoni klimatika fil-baġit tal-UE tiġi intensifikata u ffinanzjata b'mod adegwat, anke biex tiġi ffaċilitata tranżizzjoni ġusta għal ekonomija newtrali f'termini ta' emissjonijiet tal-karbonju, biex ikun żgurat li ħadd ma jibqa' lura.

U l-MPEs jappellaw għal aktar investimenti f'oqsma bħalma huma ż-żgħażagħ, ir-riċerka u l-innovazzjoni kif ukoll l-SMEs.

Il-benefiċċji tal-UE huma ferm ikbar mill-kontributi

Il-baġit tal-UE huwa għodda ta' investiment li ġġib valur miżjud u toħloq opportunitajiet għal persuni u kumpaniji bejn il-fruntieri.

Is-suq uniku tal-UE, pereżempju, ineħħi l-ostakli għall-kummerċ u jagħmilha possibbli għal kumpaniji minn kwalunkwe pajjiż tal-UE li jidħlu fis-suq ta' Stati Membri oħra.

L-istimi kkwotati mill-Kummissjoni Ewropea juru li l-benefiċċji huma ħafna akbar mill-kontribut li kull pajjiż jagħmel għall-baġit tal-UE.

juru li l-eżistenza tas-Suq Uniku ħolqot 3.6 miljun impjieg mill-1990 u li kieku dan is-suq ma kienx jeżisti, il-PDG tal-UE kien ikun 8.7 % inqas.

Bis-saħħa tas-Suq Uniku, iċ-ċittadin medju tal-UE jaqla € 840 aktar fis-sena.

Nissodisfaw l-aspettattivi tal-Ewropej

In-nies jistennew li l-UE tiffoka fuq il-prijoritajiet tagħhom, iżda d-data tal-Ewrobarometru tal-2019 turi li hemm differenza bejn dak li n-nies iridu li l-UE tagħmel u dak li jqisu bħala l-oqsma ewlenin tal-infiq tal-UE.

Filwaqt li 48 % ta' dawk li wieġbu qalu li l-biċċa l-kbira tal-baġit tal-UE għandu jintefaq fuq l-impjiegi u l-affarijiet soċjali u 41 % ta' dawk li wieġbu jemmnu li għandu jintefaq fuq il-politika tal-klima u l-ambjent (dawk li wieġbu ntalbu jidentifikaw sa erba' politiki ewlenin), 16 % biss qalu li l-biċċa l-kbira tal-baġit tal-UE bħalissa qed jintefaq fuq il-politika tal-impjiegi u dik soċjali u 17 % qalu li l-biċċa l-kbira tal-baġit qed jintefaq fuq il-politika tal-klima u l-ambjent.

Kemm għandu jkun kbir baġit tal-UE b'saħħtu?

Id-daqs tal-baġit tal-UE huwa frazzjoni żgħira tal-infiq nazzjonali mill-pajjiżi tal-UE.

Wara li vvaluta r-riżorsi meħtieġa biex jintlaħqu l-objettivi f'kull qasam ta' politika, il-Parlament qed jipproponi baġit ta' 1.3 % tad-dħul nazzjonali gross tal-UE (DNG).

Il-medja tal-infiq nazzjonali medju tal-gvernijiet tal-UE hija aktar minn 47 % tad-DGN.

L-MEPs insistew b'mod ripetut li l-baġit m'għandux jiddependi primarjament mill-kontributi diretti mill-Istati Membri, u talab li jkun hemm riżorsi proprji ġodda għall-baġit.

Dawn jistgħu jkunu, pereżempju, taxxa fuq l-iskart tal-plastik, dħul mill-iskema tal-UE għan-negozjar ta' emissjonijiet jew taxxa ġdida fuq il-kumpaniji diġitali l-kbar.

F'riżoluzzjoni minn Ottubru 2019, l-MEPs qalu li mingħajr ftehim dwar ir-riforma tas-sistema tar-riżorsi proprji tal-UE, il-Parlament mhux se jagħti l-approvazzjoni tiegħu għall-baġit fit-tul li jmiss.

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Il-każ tal-Parlament għal baġit fit-tul ambizzjuż tal-UE (infografika)


Sessjoni straordinarja tal-Parlament Ewropew ma' Ursula von der Leyen u mal-Kunsill dwar il-pjan ta' rkupru u l-baġit fit-tul. © EP / DLL

B'ħarsitha fuq il-ġenerazzjonijiet futuri, il-President tal-Kummissjoni Von der Leyen pproponiet strument ta' rkupru ta' €750 biljun bħalha parti mill-proposta revista għall-baġit fit-tul.

Wara l-preżentazzjoni fil-plenarja mill-President tal-Kummissjoni

u l-wegħda mir-rappreżentanta tal-Presidenza Kroata tal-Kunsill

Nikolina Brnjac

li l-presidenza se taħdem mal-istati membri biex jigu konkluzi malajr in-negozjati mal-Parlament dwar il-pakkett il-ġdid, il-mexxejja tal-gruppi politiċi taw l-ewwel reazzjonijiet.

[Ikklikkja fuq l-ismijiet biex tara d-dikjarazzjonijiet individwali].

"Is-solidarjetà Ewropea reġgħet magħna u qed niftħu kapitolu ġdid għall-UE", qal

(PPE, DE).

Il-flus il-ġodda jeħtieġ li jintefqu fuq ideat ġodda u mhux fuq il-problemi l-qodma tal-Ewropa.

"Is-solidarjetà timxi id f'id mar-responsabbiltà", għalhekk irid ikun ċar kif il-flus se jitħallsu lura, huwa qal.

Weber appella għal riżorsi proprji tal-UE ġodda, u biex il-ġganti diġitali jħallsu l-parti tagħhom.

(S&D, ES) irringrazzjat lil von der Leyen għal proposta ambizzjuża u talli qed tati lill-PE "ir-rwol li ħaqqu" fid-disinn tal-pakkett ta' rkupru.

García wissiet li s-sopravivenza tal-proġett Ewropew hija f'riskju, u ħeġġet lill-Kunsill biex jadotta l-QFP il-ġdid b'maġġoranza kwalifikata biex jevita li l-UE tinżamm "ostaġġ minn erba' stati membri li jippreferu rispons nazzjonali għal rispons Ewropew".

"Dan huwa pjan bla preċedent fl-istorja tal-Ewropa" qal

(Renew, RO).

"Il-QFP u l-pjan ta' rkupru għandhom jiffukaw fuq il-futur", bil-Patt Ekoloġiku Ewropew u l-aġenda diġitali bħala pedamenti, huwa qal.

"Nistgħu ma naqblux fuq xi dettalji, imma jien verament nilqa' l-approċċ" qal Ciolos, waqt li fakkar lill-istati membri li "l-UE mhix magna tal-flus.

Is-solidarjetà tiġi mal-valuri".

(ID, DE) irrifjuta l-proposta tal-Kummissjoni bħala "kompletament żbaljata u bla sens", mingħajr bażi legali xierqa u nieqsa mir-responsabbiltà jew sens ekonomiku.

Il-Kummissjoni trid tonfoq flus "bħallikieku għada ma jasal qatt".

Dan huwa prezz enormi għall-kontribwenti Ewropej, huwa qal.

(Ħodor, DE) qalet: "Ma nistgħux nirrepetu l-iżbalji kbar tal-passat u nisfurzaw l-awsterità fuq il-pajjiżi u l-ideoloġiji għomja tas-suq.

Anzi għandna bżonn niżguraw li l-flus jiġu investiti sew fi proġetti li jgħinu fuq medda ta' żmien fit-tul, joħolqu l-impjiegi u jsalvaw il-pjaneta waħda li għandna."

"Jekk se nippermettu s-self u l-għotjiet, irid ikun hemm kundizzjonijiet ċari'" qal

(ECR, BE).

"Il-flus iridu jintużaw fejn hu meħtieġ l-iktar, u għandu jkun hemm mekkaniżmi ta' sigurtà fis-seħħ għan-negozji tagħna.

Nies li jaħdmu u jġemmgħu ma għandhomx ikollhom iħallsu għal dawn il-programmi".

"Minflok inqata' għal kollox mid-dogmi tal-passat", dan il-Pjan ta' Rkupru jieqaf "nofs triq" qalet

(GUE / NGL, FR).

Waqt li laqgħet il-proposti l-ġodda dwar ir-Riżorsi Proprji, hija sejħet għall-kanċellazzjoni tad-dejn tal-kriżi, għal self perpetwu dirett lill-Istati Membri, u għal appoġġ pubbliku kkundizzjonat fuq konsiderazzjonijiet soċjali.

Il-Kummissjoni żvelat ukoll il-

Programm ta' Ħidma

aġġustat tagħha għall-2020, li ser jipprijoritizza l-azzjonijiet meħtieġa biex jimbuttaw l-irkupru u r-reżiljenza tal-Ewropa.

Il-passi li jmiss

Il-Parlament u l-Kunsill issa jiddiskutu l-proposti l-ġodda u jiddeċiedu dwar il-forma finali tagħhom fin-negozjati li ġejjin.

Għal aktar informazzjoni

Reġistrazzjoni tad-dibattitu(25.05.2020)

Konferenza stampa tal-President tal-PE David Sassoli

Dikjarazzjoni tan-negozjaturi tal-Parlament dwar il-QFP

Riżoluzzjoni tal-PE dwar il-QFP l-ġdid u l-pakkett ta' rkupru (15.05.2020)

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Kwistjoni tal-futur tal-UE nnifisha: il-MPE jirreaġixxu għall-proposti ta' pakkett ta' rkupru mill-Kummissjoni


Il-Fond ta' rkupru jrid jiżdied mal-baġit fit-tul tal-UE, mhux jintuża bħala argument biex tal-aħħar jitnaqqas

Il-Kummissjoni għandha tastjeni milli tuża "kreattivita finanzjarja" jew informazzjoni qarrieqa.

Il-fondi li għandhom jitqassmu l-aktar permezz ta' għotjiet

F'riżoluzzjoni dwar ir-reviżjoni tal-baġit UE wara l-2020 u l-pjan ta' rkupru ekonomiku, il-MPE talbu pakkett b'saħħtu, iffokat fuq il-ħtiġijiet taċ-ċittadini li jibni fuq il-baġit tal-UE.

Ir-riżoluzzjoni ġiet adottata l-Ġimgħa b'505 voti favur, 119 kontra u 69 astensjoni.

"Iċ-ċittadini Ewropej għandhom ikunu fil-qalba tal-istrateġija ta' rkupru", enfasizzaw il-MPE, filwaqt li żiedu li l-Parlament se jibqa' determinat biex jiddefendi l-interessi taċ-ċittadini.

L-isforzi ta' rkupru għandu jkollhom dimensjoni soċjali b'saħħitha, li tindirizza l-inugwaljanzi soċjali u ekonomiċi u l-ħtiġijiet ta' dawk l-aktar milquta mill-kriżi.

Il-Parlament jinsisti li l-"fond ta' rkupru u ta' trasformazzjoni" l-ġdid għandu jkun ta' EUR 2 triljuni, jiġi ffinanzjat "permezz tal-ħruġ ta' bonds ta' rkupru b'data ta' skadenza twila" u jkun "distribwit permezz ta' self u, l-aktar, permezz ta' għotjiet, pagamenti diretti għall-investiment u l-ekwità."

Huma jħeġġu lill-Kummissjoni biex ma tużax "multiplikaturi dubjużi biex jirreklamaw ċifri ambizzjużi", u biex ma tużax "kreattivita finanzjarja", hekk kif il-kredibbiltà tal-UE hija fil-periklu.

L-investimenti għall-rkupru għandhom ikunu żieda fuq il-programmi ffinanzjati mill-QFP

Il-pjan ta' rkupru għandu jkun żieda fuq il-Qafas Finanzjarju Pluriennali (QFP) li jmiss, li huwa l-baġit fit-tul tal-UE, mhux għad-detriment ta' programmi eżistenti u futuri tal-UE, il-MPE wissew .

Barra minn hekk, huma jinsistu li l-QFP għandu jiżdied u jissottolinjaw li l-Parlament se juża s-setgħat tiegħu ta' veto jekk it-talbiet tal-PE ma jiġux sodisfatti.

Il-flus ta' rkupru "għandhom imorru għal programmi fil-baġit tal-UE", biex jiġu garantiti s-sorveljanza u l-parteċipazzjoni parlamentari.

Il-Parlament għandu wkoll ikun involut b'mod sħiħ "fit-tiswir, l-adozzjoni u l-implimentazzjoni tal-fond ta' rkupru".

Huma jwissu lill-Kummissjoni biex ma tippruvax "tfassal strateġija ta' rkupru Ewropea li tkun barra mill-metodu komunitarju u li tirrikorri għal mezzi intergovernattivi."

Il-pjan għandu jiffoka fuq il-prijoritajiet fil-Patt Ekoloġiku u l-aġenda diġitali

Il-"pakkett ta' rkupru massiv", li l-MPE talbu diġà

fir-riżoluzzjoni reċenti tagħhom ta' April

, għandu jdum biżżejjed biex jindirizza " l-impatt mistenni kbir u fit-tul tal-kriżi attwali".

Huwa għandu "jittrasforma l-ekonomiji tagħna" billi jappoġġa l-SMEs, u "jżid l-opportunitajiet ta' impjiegi u ħiliet biex jittaffa l-impatt tal-kriżi fuq il-ħaddiema, il-konsumaturi u l-familji".

Huma jitolbu li l-investimenti jingħataw prijorità skont il-Patt Ekoloġiku u l-aġenda diġitali u jinsistu fuq il-ħolqien ta' programm Ewropew indipendenti ġdid tas-saħħa.

Ir-riforma tad-dħul tal-UE saret vitali

l-appell tagħhom għall-introduzzjoni ta' grupp ta' "riżorsi proprji" ġodda (sorsi ta' dħul tal-UE), sabiex tiġi evitata żieda ulterjuri fil-kontribuzzjonijiet diretti tal-istati membri għall-baġit tal-UE biex jintlaħqu l-ħtiġijiet tal-QFP u l-Fond ta' Rkupru u ta' Trasformazzjoni.

Peress li l-limitu massimu għad-dħul tal-UE huwa espress fil-PGN, li huwa mistenni li jonqos b'mod sinifikanti minħabba l-kriżi, il-MPE jsejħu wkoll "għal żieda immedjata u permanenti tal-limitu massimu tar-Riżorsi Proprji."

Il-Kummissjoni Ewropea mistennija li dalwaqt tippreżenta proposta ġdida għall-QFP u l-fond ta' rkupru biex jittieħed kont tal-kriżi tas-saħħa u l-konsegwenzi tagħha.

Peress li l-baġit attwali fit-tul tal-UE jiskadi fil-31 ta' Diċembru 2020, l-UE teħtieġ orizzont ta' ppjanar baġitarju ġdid għas-seba' snin li ġejjin.

Il-Kummissjoni tal-UE għalhekk ippreżentat pjanijiet għall-QFP li jmiss għall-2021–2027 f'

Mejju 2018

Il-Parlament Ewropew adotta l-pożizzjoni tiegħu f'

, u kkonfermah mill-ġdid f'

Il-Kunsill għadu ma setax jaqbel dwar pożizzjoni.

Għal aktar informazzjoni

Kumitat għall-Baġits

Stqarrija għall-istampa dwar id-dibattitu fil-plenarja qabel ir-riżoluzzjoni: "Il-MPE jridu baġit ambizzjuż, orjentat lejn il-futur, b'fond ta' rkupru bħala parti minnu" (13.05.2020)

Stqarrija għall-istampa: "Il-baġit tal-UE fit-tul — il-Parlament irid li jkun hemm xibka ta' sikurezza għall-benefiċjarji" (13.05.2020)

Q & A dwar il-baġit fit-tul tal-UE (Qafas Finanzjarju Pluriennali, QFP)

Tgħarrif ta' sfond dwar ir-Riċerka tal-PE dwar il-QFP

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Hemm bżonn ta' pakkett ta' rkupru ta' EUR 2 triljuni biex tiġi indirizzata l-COVID-19


Aċċess għat-territorju tal-UE għall-uniku skop li tintalab protezzjoni internazzjonali

Applikazzjoni u ħruġ ta' viżi fl-ambaxxati u l-konsulati

90% ta' dawk li jingħataw protezzjoni internazzjonali fl-UE wasslu fl-UE b'modi irregolari

Madwar 30 000 persuna mietu mis-sena 2000 f'tentattivi biex jilħqu l-Ewropa

Il-pajjiżi tal-UE għandhom ikunu jistgħu joħorġu viżi umanitarji fl-ambaxxati u l-konsulati biex dawk li jfittxu l-protezzjoni jkunu jistgħu jagħmlu hekk mingħajr ma jirriżikaw ħajjithom.

Il-Parlament Ewropew talab nhar it-Tlieta li l-Kummissjoni Ewropea tippreżenta, qabel il-31 ta' Marzu 2019, proposta leġiżlattiva li tistabbilixxi Viża Umanitarja Ewropea, li tagħti aċċess fit-territorju tal-UE - esklussivament għall-istat membru li jkun ħareġ il-viża - għall-uniku skop biex tiġi ppreżentata applikazzjoni għall-protezzjoni internazzjonali.

L-inizjattiva leġiżlattiva ġiet appoġġata mill-plenarja b'429 vot favur, 194 kontra u 41 astensjoni.

L-MPE saħqu li, minkejja bosta' tħabbir u talbiet għal metodi siguri u legali għad-dħul fl-Ewropa għal dawk li jfittxu l-ażil, l-UE m'għandiex qafas armonizzat għall-proċeduri ta' dħul protett.

Huma enfasizzaw li, minħabba nuqqas ta' possibilitajiet legali, madwar 90% ta' dawk li jingħataw il-protezzjoni internazzjonali jilħqu l-UE irregolarment.

L-MPE jisħqu li d-deċiżjoni biex tinħareġ viża umanitarja għandha tibqa' kompetenza esklussiva tal-istati membri.

Ir-riżoluzzjoni tagħmilha ċara li l-benefiċjarji jkollhom jippruvaw li huma ċarament esposti għall-persekuzzjoni u li mhumiex diġà f'proċedura ta' risistemazzjoni.

Il-valutazzjoni tal-applikazzjoni m'għandiex tinvolvi proċess sħiħ tad-determinazzjoni tal-istatut, iżda qabel il-ħruġ ta' kwalunkwe viża, kull applikant għandu jkun soġġett għal screening ta' sigurtà, permezz tal-bażijiet ta' data rilevanti nazzjonali u Ewropej, "biex jiġi aċċertat li l-persuna m'hix ta' riskju għas-sigurtà.

Dikjarazzjonijiet minn MPE Maltin

"Ir-rakkomandazzjonijiet li qed isiru fuq kif għandhom jinħarġu l-viżi umanitarji, hu simbolu ta' kif l-Unjoni Ewropea trid tiddefendi d-drittijiet tal-bniedem.

Aktar minn 90% ta 'dawk li talbu l-ażil fl-Ewropa waslu b'mod irregolari wara vjaġġ perikoluż.

Għalhekk dak propost hu wkoll mod importanti kif nindirizzaw l-imwiet inaċċettabbli u intollerabbli fil-Mediterran u biex verament niġġieldu t-traffikar tal-bnedmin.

Dan hu pass importanti biex nindirizzaw l-isfida tal-immigrazzjoni irregolari."

Passi li jmiss

Il-Parlament jitlob lill-Kummissjoni biex tippreżenta proposta leġiżlattiva sal-31 ta' MArzu 2019.

Il-Kummissjoni trid tagħti tweġiba raġunata għat-talba tal-Parlament.

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Għal aktar informazzjoni

It-test adottat ikun disponibbli hawn (11.12.2018)

Video tal-konferenza stampa (11.12.2018)

Dokument ta' riċerka tal-PE: Viżi umanitarji (7.11.2018)

Dokument ta' riċerka tal-PE: Analiżi tal-valur miżjud tal-viżi umanitarji (Ottubru 2018)

Materjal awdjoviżiv b'xejn

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Viżi umanitarji biex jiġu evitati l-imwiet u titjieb il-ġestjoni tal-flussi migratorji


Il-Parlament Ewropew adotta regoli ġodda li jippermettu lill-ġenituri u lill-persuni li jindukraw jirrikonċiljaw aħjar il-ħajja tax-xogħol u l-ħajja tal-familja tagħhom.

Għalfejn neħtieġu regoli ġodda tal-UE

Kundizzjonijiet tax-xogħol aktar adattabbli u liv relatat mal-familja u mal-indukrar jgħinu biex il-ġenituri u l-persuni li jindukraw li jaħdmu jkunu jistgħu jibbilanċjaw l-interessi privati u professjonali tagħhom u jevitaw il-ħtieġa li jagħżlu bejn il-familja u l-karriera.

Huma jiffurmaw parti mill-politiki

soċjali tal-UE

biex itejbu ħajjet in-nies u l-benesseri tagħhom.

L-impatt fuq l-ugwaljanza bejn is-sessi

In-nisa, li r-rata ta' impjieg tagħhom kienet ta'

(meta mqabbla ma' 78 % għall-irġiel) fl-2017, huma ħafna aktar probabbli li jaħdmu part-time biex jieħdu ħsieb it-tfal u l-qraba u jiffaċċjaw interruzzjonijiet fil-karriera li jikkontribwixxu biex jitħallsu inqas, bħala medja, u jkollhom

pensjonijiet aktar baxxi

mill-irġiel.

Ir-regoli l-ġodda għal

bilanċ aħjar bejn ix-xogħol u l-ħajja

, adottati fl-4 ta' April, għandhom l-għan li jżidu r-rata ta' impjieg fost in-nisa, joħolqu inċentivi għall-missirijiet biex jieħdu liv relatat mal-familja u jippromwovu l-ugwaljanza bejn is-sessi u l-opportunitajiet indaqs.

Elementi ewlenin tar-regoli l-ġodda

Il-leġiżlazzjoni tkun tistabbilixxi standards minimi ġodda jew ogħla għal-liv tal-ġenituri u tal-persuni li jindukraw.

Il-missirijiet ikunu intitolati għal mill-anqas għaxart ijiem ta' liv tal-paternità, imħallsa għall-anqas fil-livell tal-benefiċċji tal-mard.

Dan ikun japplika wkoll għat-tieni ġenituri ekwivalenti, fejn rikonoxxuti mil-liġijiet nazzjonali.

Il-persuni jkollhom id-dritt għal mill-inqas erba' xhur ta' liv tal-ġenituri, li minnhom xahrejn ikunu mhux trasferibbli u mħallsa.

Il-livell ta' kumpens ikun stabbilit mill-pajjiżi tal-UE.

Il-ħaddiema li jieħdu ħsieb qraba serjament morda jew dipendenti jistgħu jitolbu ħamest ijiem liv għall-persuni li jindukraw fis-sena.

Barra minn hekk, il-ġenituri u l-persuni li jindukraw jibbenefikaw minn drittijiet imtejba biex jitolbu arranġamenti tax-xogħol flessibbli, pereżempju sigħat tax-xogħol flessibbli jew imnaqqsa.

Il-passi li jmiss

Ir-regoli l-ġodda jeħtieġu jiġu formalment approvati wkoll mill-Kunsill qabel ma jkunu jistgħu jidħlu fis-seħħ.

Wara dan il-pajjiżi tal-UE jkollhom tliet snin biex jikkonformaw magħhom.

Fajl tal-proċedura

Briefing: Direttiva ġdida dwar il-bilanċ bejn ix-xogħol u l-ħajja privata

Infografika:liv tal-maternità u tal-paternità fl-UE (Marzu 2019)

Għal aktar informazzjoni

Is-sigurtà soċjali: aktar flessibbiltà għan-nies li jgħixu f'pajjiż ieħor tal-UE

Ekonomija tal-gigs: Liġi tal-UE li ttejjeb id-drittijiet tal-ħaddiema (infografika)

Ħaddiema stazzjonati: il-fatti dwar ir-riforma

Kondizzjonijiet tax-Xogħol

Is-saħħa u s-sigurtà fuq il-post tax-xogħol

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Miżuri ta' bilanċ bejn ix-xogħol u l-ħajja privata: regoli ġodda dwar il-liv għall-indukrar fil-familja


Skopri kif taħdem il-koordinazzjoni tas-sigurtà soċjali fl-UE u kif il-Parlament jixtieq itejjeb is-sistema biex jiffaċilita x-xogħol barra mill-pajjiż.

Fit-20 ta' Novembru, il-Kumitat għall-Impjiegi u l-Affarijiet Soċjali tal-Parlament ivvota favur

regoli aġġornati

biex ikun aktar faċli li persuna taħdem f'pajjiż ieħor tal-UE u jkollha aċċess ġust għas-sigurtà soċjali.

Għaliex neħtieġu l-koordinazzjoni tas-sigurtà soċjali?

Bħala ċittadin tal-UE, inti għandek id-dritt li tmur f'pajjiż ieħor tal-UE biex tistudja, taħdem b'mod temporanju jew tirrisjedi b'mod permanenti.

Madwar 14-il miljun resident tal-UE, inklużi pensjonanti u persuni li m'għandhomx impjieg, diġà jgħixu fi Stat Membru ieħor.

Ir-regoli tal-UE jiżguraw li huma jirċievu l-benefiċċji soċjali u tas-saħħa li huma intitolati għalihom.

Dawn ir-regoli jiddeterminaw liema sistema nazzjonali huma suġġetti għaliha, u għandhom l-għan li jżommuhom milli jitħallew mingħajr protezzjoni jew li jiġu koperti darbtejn.

Koordinazzjoni, mhux armonizzazzjoni

Il-leġiżlazzjoni tal-UE tkopri benefiċċji relatati mal-mard, il-familja, il-qgħad u oħrajn, u l-liv tal-ġenituri.

Madankollu, il-pajjiżi tal-UE jibqgħu responsabbli għas-sistemi tas-sigurtà soċjali tagħhom.

Huma jiddeċiedu liema benefiċċji jingħataw, taħt liema kundizzjonijiet u liema kontribuzzjonijiet għandhom jitħallsu.

Ir-regoli tal-UE, min-naħa tagħhom, jikkoordinaw biss l-interazzjoni bejn is-sistemi nazzjonali.

Xi jfisser dan fil-prattika?

Bħala regola bażika, persuni li jgħixu u jaħdmu f'pajjiż ieħor tal-UE huma suġġetti għal-leġiżlazzjoni tal-pajjiż fejn jaħdmu.

Dawk li qed ifittxu impjieg jistgħu jiksbu l-benefiċċji tal-qgħad mill-pajjiż ta' oriġini tagħhom matul ċertu perjodu fi Stat Membru ieħor fejn qed ifittxu impjieg, filwaqt li l-pensjonanti li ħadmu f'pajjiżi differenti jistgħu jgħaqqdu l-perjodi ta' kontribuzzjonijiet magħmula biex jieħdu pensjoni sħiħa.

Fl-aħħar nett, it-turisti għandhom aċċess għas-servizzi tas-saħħa permezz tal-Karta tal-Assikurazzjoni tas-Saħħa tal-Unjoni Ewropea waqt soġġorni temporanji.

Il-prinċipji bażiċi tal-koordinazzjoni tas-sigurtà soċjali

Inti kopert mis-sistema tas-sigurtà soċjali ta' pajjiż wieħed u tħallas il-kontribuzzjonijiet f'pajjiż wieħed biss

Inti għandek l-istess drittijiet u obbligi bħaċ-ċittadini tal-pajjiż fejn int assigurat

Perjodi preċedenti ta' assikurazzjoni, xogħol jew residenza f'pajjiżi oħra jitqiesu, jekk ikun meħtieġ

Meta tkun qed tgħix f'pajjiż, il-benefiċċji fi flus minn pajjiż ieħor b'mod ġenerali xorta għadhom jistgħu jingħatawlek

Regoli ġodda għall-benefiċċji tal-qgħad, tal-familja u tal-kura fit-tul

Bħalissa, dawk li qed ifittxu impjieg f'pajjiż ieħor tal-UE jibbenefikaw minn benefiċċji tal-qgħad għal minimu ta' tliet xhur.

Il-Kumitat għall-Impjiegi u l-Affarijiet Soċjali jemmen li dan il-perjodu għandu jkun ta' sitt xhur, bil-possibbiltà ta' estensjoni sakemm il-benefiċċji jiskadu.

Il-membri tal-Kumitat jemmnu wkoll li n-nies għandhom ikunu jistgħu jagħżlu jekk jiħdux il-benefiċċji tal-qgħad mingħand l-aħħar pajjiż li ħadmu fih jew mingħand il-pajjiż li jkunu qed jgħixu fih.

Il-benefiċċji tal-familja fi flus maħsuba biex jissostitwixxu d-dħul meta persuna tieqaf taħdem biex trabbi tarbija għandhom jitqiesu bħala benefiċċju personali għall-ġenitur ikkonċernat u jkunu separati minn benefiċċji oħra tal-familja.

Il-membri jappoġġaw ukoll dispożizzjonijiet għal ċarezza u trasparenza legali għal benefiċċji tal-kura fit-tul

Passi proċedurali

Tgħarrif

Segwi l-progress fuq il-proposta leġiżlattiva

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Is-sigurtà soċjali: aktar flessibbiltà għan-nies li jgħixu f'pajjiż ieħor tal-UE


Il-MPE adottaw regoli favur it-tfal u l-familji u l-promozzjoni tal-ugwaljanza bejn is-sessi

Minimu ta' għaxar jiem ta' xogħol bħala liv imħallas għall-missirijiet mill-inqas bl-istess paga bħal-liv għal raġunijiet ta' mard

Xahrejn liv imħallas mhux trasferibbli għall-ġenituri

Ħamest ijiem ta' liv fis-sena għall-persuni li jindukraw

Forom ta' xogħol flessibbli, inkluż ix-xogħol mill-bogħod

Il-plenarja adottat regoli ġodda dwar il-liv tal-missirijiet u l-liv tal-ġenituri, matul vot finali il-Ħamis.

Il-liġi, maqbula informalment mal-ministri tal-UE, tistabbilixxi ħtiġiet minimi għall-istati membri kollha bil-għan li tittejjeb ir-rata ta' parteċipazzjoni tan-nisa fis-suq tax-xogħol u jissaħħaħ ir-rwol tal-missier jew dak tat-tieni ġenitur ekwivalenti, fil-familja.

Dan għandu jibbenefika lit-tfal u l-ħajja tal-familja, filwaqt li jittieħed kont aħjar tal-bidliet fis-soċjetà u tiġi aktar promossa l-ugwaljanza bejn is-sessi.

Ir-relatur David Casa (EPP, MT) qal, "Din id-direttiva ser iġġib iżjed ugwaljanza bejn is-sessi u qsim aħjar tar-responsabbiltajiet.

In-nisa sofrew min-nuqqas ta' ugwaljanza b'riżultat li hemm differenzi fis-salarji u fil-pensjonijiet.

Issa ser ikunu appoġġati biex jidħlu fis-suq tax-xogħol u jaslu iżjed, filwaqt li l-missirijiet ser ikollhom rwol akbar fl-indukrar tat-tfal.

Din id-direttiva tibbenefika wkoll lill-membri tal-familja li jindukraw ġenerazzjoni akbar.

Din id-direttiva tgħin l-irġiel, in-nisa, il-familji u l-ekonomija."

Liv tal-missirijiet, tal-ġenituri u ta' dawk li jindukraw

Ingħata d-dritt għal mill-inqas 10 ijiem ta' liv imħallas għall-missirijiet u t-tieni ġenitur ekwivalenti (jekk dan huwa rikonoxxut mil-liġi nazzjonali).

Dan għandu jittieħed madwar iż-żmien tat-twelid jew it-twelid mejjet u mħallas mhux inqas minn dak allokat għal-liv għal raġunijiet ta' saħħa.

Il-MPE żiedu xahrejn liv mhux trasferibbli u imħallas għall-ġenituri.

Dan il-liv għandu jkun dritt individwali, maħsub biex joħloq il-kundizzjonijiet għal distribuzzjoni aktar ibbilanċjata tar-responsabbiltajiet fi ħdan il-familja.

L-istati membri għandhom jistabbilixxu livell adegwat ta' paga jew allowance għall-perijodu minimu mhux trasferibbli ta' liv tal-ġenituri, b'kont meħud tal-fatt li l-użu ta' dan it-tip ta' liv spiss jirriżulta f'telf ta' dħul finanzjarju għall-familja u li l-membru tal-familja li jitħallas l-iżjed (spiss ir-raġel) għandu jkun jista' juża dan id-dritt..

L-istati membri għandhom joffru mill-inqas ħamest ijiem fis-sena taż liv għall-indukrar għall-ħaddiema li jipprovdu kura personali lil persuna relatata jew persuna li tgħix fl-istess dar u li għandha kondizzjoni medika serja jew b'diżabilità minħabba l'età.

L-istati membri li diġà jiggarantixxu paga jew allowance ta' mill-inqas 65% tal-paga nett tal-ħaddiem, għal mill-inqas 6 xhur ta' liv tal-ġenituri għal kull ġenitur, jistgħu jżommu s-sistema tagħhom.

Xogħol flessibbli

Il-persuni li jaħdmu u li huma ġenituri jew li jindukraw jkunu jistgħu jitolbu aġġustamenti fix-xogħol tagħhom u kif iwettquh, inkluż, fejn possibbli, permezz ta' ħidma mill-bogħod jew ħinijiet ta' xogħol flessibbli.

Meta jikkunsidraw dawn it-talbiet, dawk li jimpjegaw jistgħu jikkunsidraw mhux biss ir-riżorsi tagħhom u l-kapaċità operazzjonali iżda wkoll il-ħtiġijiet speċifiċi ta' ġenituri ta' tfal b'diżabilità jew b'marda twila u ta' ġenituri uniċi.

Il-passi li jmiss

Id-direttiva tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali tal-UE.

L-istati membri jkollhom ikunu konformi mar-regoli wara tliet snin.

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Għal aktar informazzjoni

It-test adottat ikun disponibbli hawn (04.04.2019)

Tappi fil-proċedura

Stqarrija għall-istampa wara l-ftehim bejn il-Parlament Ewropew u l-Kunsill (24.01.2019)

Dokument ta' riċerka tal-PE

Dokument ta' riċerka tal-PE

Regoli ġodda biex jittejjeb il-bilanċ bejn il-ħajja tax-xogħol u privata tal-ġenituri

Materjal awdjoviżiv b'xejn

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Miżuri ġodda favur rikonċiljazzjoni bejn il-ħajja tax-xogħol u tal-familja


It-Tlieta, l-MEPs unanimament faħħru l-ħidma tal-ġurnalista, u ddinunċaw attack fuq id-demokrazija, filwaqt li xi wħud ipproponew diversi azzjonijiet konkreti.

Matul id-dibattitu filgħaxija, esponenti ewlenin tal-gruppi politiċi kollha faħħru lil Daphne Caruana Galizia għall-kuraġġ li kellha u għal dak li rrappreżentat – professjoni lesta ssaqsi mistoqsijiet diffiċli biex b'hekk id-demokrazija teżisti u biex l-istat tad-dritt ikun protett.

Il-maġġoranza tal-MEPs għarfu li l-problemi li kixfet Caruana Galizia jikkonċernaw l-UE kollha u għalhekk azzjoni unita kienet meħtieġa.

Xi wħud tefgħu it-tort tal-mewt tagħha fuq l-awtoritajiet Maltin u appellaw għal investigazzjoni internazzjonali fuq il-każ u skrutinju tal-istat tad-dritt, il-korruzzjoni u l-kriminalità organizzata f'Malta.

Oħrajn iffukaw fuq il-ħtieġa għal azzjoni usa' fil-livell tal-UE biex tiġi miġġielda problema li kienet saret waħda komuni.

Aktar kmieni fil-ġurnata, il-plenarja osservat minuta silenzju, fil-preżenza tal-familja ta' Caruana Galizia, u l-President tal-Parlament, Antonio Tajani ħabbar li s-sala tal-konferenzi stampa fi Strasburgu kienet ser tissejjeħ warajha.

Tista' terġa' ssegwi d-dibattitu

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Għal aktar informazzjoni

Dikjarazzjoni mill-President tal-PArlament Ewropew Antonio Tajani

Dokument ta' riċerka tal-PE dwar il-whistle blowers

Materjal awdjoviżiv għall-professjonisti

Aqsam din il-paġna ma' ħaddieħor:

Verżjoni PDF

L-MEPs ifaħħru lil Daphne Caruana Galizia u jitolbu għal azzjonijiet konkreti


għandu jkun hemm investigazzjoni serja tal-qtil doppju, immexxija konġuntament mal-Europol

jeħtieġ liġijiet tal-UE u nazzjonali aħjar biex jiġu protetti iżjed il-ġurnalisti u l-whistleblowers

appell biex l-OLAF u l-PE jinvestigaw l-allegazzjonijiet ta' użu ħażin tal-fondi tal-UE fis-Slovakkja

tfakkira li l-qtil tas-Sur Kuciak jiġi ftit xhur biss wara dak ta' Daphne Caruana Galizia

Jeħtieġ li l-UE tipproteġi lill-ġurnalisti u l-whistleblowers aħjar u s-Slovakkja trid tiżgura investigazzjoni serja, indipendenti u internazzjonali fil-qtil ta' Ján Kuciak.

Dawn kienu l-messaġġi ewlenin tar-riżoluzzjoni mhux leġiżlattiva li l-Parlament Ewropew adotta l-Ħamis.

Il-Parlament ikkundanna bil-qawwa l-qtil tal-ġurnalist investigattiv Slovakk Ján Kuciak u t-tfajla tiegħu Martina Kušnírová.

Ir-riżoluzzjoni tissuġġerixxi wkoll li l-iskema ta' apprendistat tal-Parlament għall-ġurnalisti tissemma' għalih.

Il-President tal-Parlament Ewropew, Antonio Tajani, qal: "Il-qtil ta' Daphne Caruana Galizia u Ján Kuciak huma attentat kontra l-valuri fundamentali tagħna u jimminaw l-istat tad-dritt fl-UE.

Dan il-Parlament jixtieq isaħħaħ id-dritt u d-dmir tal-ġurnalisti biex jiddefendu l-informazzjoni ħielsa u indipendenti.

Għandna d-dmir li niġġieldu għal dan biex nonoraw lil Daphne u lil Ján u l-ġurnalisti Ewropej l-oħra kollha li jinsabu fl-ewwel linja kuljum jiddefendu d-demokrazija tagħna".

Messaġġ lis-Slovakkja: L-awturi jridu jinġiebu quddiem il-ġustizzja

L-MEPs appellaw lis-Slovakkja biex tagħmel dak kollu li hemm bżonn biex l-investigazzjoni tkun serja, indipendenti u internazzjonali tal-qtil doppju, preferabbilment immexxijja konġuntament mal-Europol.

Huma jappellaw ukoll biex il-ġurnalisti investigattivi jiġu protetti minn kull tip ta' intimidazzjoni, akkużi ta' difamazzjoni, u attakki biex jiġu mssikta.

Il-Parlament iqajjem tħassib dwar l-infiltrazzjoni potenzjali tal-kriminalità organizzata fl-ekonomija u l-livelli kollha tal-politika fis-Slovakkja, il-politiċizzazzjoni tal-għażla tal-ogħla prosekuturi, kif ukoll numru ta' allegazzjonijiet ta' korruzzjoni fir-rigward ta' uffiċjali għolja, li ma rċevewx investigazzjoni xierqa.

Ir-riżoluzzjoni titlob ukoll għal imparzjalità akbar tal-infurzar tal-liġi fis-Slovakkja.

Protezzjoni aħjar tal-ġurnalisti u l-whistleblowers fl-UE

L-MEPs ikkundannaw il-kummenti derogatorji li għamlu xi politikanti lejn il-ġurnalisti u insistew li l-istati membri kollha jeħtieġ li jipproteġu s-sigurtà personali u x-xogħol tal-ġurnalisti investigattivi u tal-whistleblowers.

Huma appellaw għal:

protezzjoni aħjar tal-ġurnalisti li huma regolarment soġġetti għal kawżi fil-qorti bil-għan li jissikkett xogħolhom

skema permanenti tal-UE li tappoġġa l-ġurnaliżmu investigattiv indipendenti

abbozz ta' direttiva biex jiġu protetti l-whistleblowers

ħidma mill-Kummissjoni biex jiġu indirizzati l-isfidi għal-libertà tal-midja u l-pluraliżmu fl-UE

monitoraġġ aħjar ta' min jikkontrolla l-midjas u ta' konċentrazzjonijiet potenzjali

Dikjarazzjonijiet minn MEPs Maltin

Il-gruppi politiċi varji fil-Parlament Ewropew qed jitolbu sabiex il-ġurnalisti investigattivi madwar l-Ewropa jiġu protetti.

Saħansitra sar appell lill-Kummissjoni Ewropea u l-istati membri sabiex jieħdu miżuri neċessarji inkluż dawk kontra l-iSLAPP, prattiċi legali li jippruvaw jagħlqu ħalq il-ġurnalisti.

Minkejja dan f'Malta rajna l-Gvern jinjora proposti mressqa mill-Oppożizzjoni kontra l-iSLAPP u l-Gvern insista li dawn l-miżuri jmorru kontra l-liġijiet Ewropej.

Qtil u vjolenza qatt ma huma ġustifikabbli, u b'dan il-mod jien nuri s-solidarjetà mal-familjari tal-vittmi.

Nemmen li l-ġustizzja għandha ssir minn dawk l-individwi li għandhom is-setgħa legali u mill forzi tal-ordni.

Tajjeb niftakru li 'l fuq il-liġi m'hemm ħadd, u li l-investigazzjoni għandha titħalla tieħu l-kors tagħha.

Fuq kollox il-libertà tal-pinna u tal-espressjoni għandha dejjem tiġi protetta .

Il-media hi ir-raba pilastru (4th Estate) ta ́ demokrazija vera u l-gurnalisti qatt m'għandhom ihossuhom mhedda għax qed jagħmlu xogħolhom.

Il-qtil ta' Ján Kuciak u Martina Kušnírová rriżultaw fl-ikbar protesti paċifiċi u dimostrazzjonijiet fit-toroq fis-Slovakkja mir-Rivoluzzjoni tal-Bellus tal-1989.

Il-manifestazzjonijiet saru favur il-ġustizzja, l-accountability, l-istat tad-dritt, ir-rispett għall-libertà tal-midja u azzjonijiet biex tiġi miġġielda l-korruzzjoni.

Bosta attakki kontra ġurnalisti ġew irrappurtati mill-2007 u żewġ ġurnalisti għadhom nieqsa.

#JanKuciak #AllForJan

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Għal aktar informazzjoni

It-test adottat ikun dalwaqt disponibbli hawn (19.04.2018)

Reġistrazzjoni tad-dibattitu (14.03.2018)

Fajl tal-proċedura

Materjal awdjoviżiv b'xejn: libertà tal-midja

Materjal awdjoviżiv b'xejn: UE-Slovakkja

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Qtil ta' Ján Kuciak: L-MEPs jappellaw għall-protezzjoni tal-ġurnalisti


Minn fejn ġej il-mikroplastik u x'inhuma l-effetti tiegħu?

Skopri fatti ewlenin dwar il-mikroplastik u sir af x'soluzzjonijiet qed taħdem fuqhom l-UE.

X'inhu l-mikroplastik u minn fejn hu ġej?

Il-mikroplastik jikkonsisti minn biċċiet żgħar ħafna ta' materjal tal-plastik tipikament iżgħar minn ħames millimetri.

Jista' jinqasam f'żewġ kategoriji ewlenin skont is-sors tiegħu:

Mikroplastik primarju

Rilaxxat direttament fl-ambjent bħala partikoli żgħar

Huwa stmat li jirrappreżenta bejn 15 u 31% tal-mikroplastik fl-oċeani

Sorsi ewlenin: ħasil ta' ħwejjeġ sintetiċi (35% tal-mikroplastik primarju); brix ta' tajers minħabba s-sewqan (28%); mikroplastik miżjud intenzjonalment fi prodotti tal-kura personali, pereżempju mikrożibeġ fi scrubs tal-wiċċ (2%)

Mikroplastik sekondarju

Joriġina minn degradazzjoni ta' oġġetti tal-plastik akbar, bħal boroż tal-plastik, fliexken jew xbieki tas-sajd

Jirrappreżenta bejn 69 u 81% tal-mikroplastik li nsibu fl-oċeani

X'inhuma l-effetti tal-mikroplastik?

Il-mikroplastik jinsab fi kwantitajiet dejjem akbar fl-oċean.

, hemm mhux anqas minn 51 triljun partiċella ta' mikroplastik fl-ibħra, 500 darba aktar milli hemm kwiekeb fil-galassja tagħna.

Il-mikroplastik li jinsab fil-baħar jista' jinbela' mill-annimali tal-baħar.

Il-plastik imbagħad jakkumula u jista' jispiċċa fil-bnedmin permezz tal-katina tal-ikel.

fl-ikel u fix-xorb, inkluż fil-birra, fl-għasel u fl-ilma tal-vit.

Mhijiex ħaġa tal-għaġeb li partiċelli tal-plastik dan l-aħħar ġew skoperti wkoll fl-ippurgar tal-bnedmin.

S'issa, l-effett fuq is-saħħa tal-bniedem għadu mhux magħruf, iżda l-plastik ta' spiss ikun fih addittivi, bħal stabilizzaturi jew ritardanti tal-fjammi, u sustanzi kimiċi oħra possibbilment tossiċi li jistgħu jkunu ta' ħsara għall-annimali jew il-bnedmin li jibilgħuhom.

Mikroplastik

X'inhuma s-soluzzjonijiet li qed taħdem fuqhom l-UE?

F'Settembru 2018, il-Membri tal-Parlament Ewropew approvaw strateġija dwar il-plastik li għandha l-għan li żżid ir-rata ta' riċiklaġġ tal-iskart tal-plastik fl-UE.

Barra minn hekk, stiednu lill-Kummissjoni Ewropea tintroduċi

projbizzjoni fl-UE kollha fuq mikroplastik miżjud intenzjonalment

fi prodotti bħal kożmetiċi u deterġenti sal-2020 u tieħu miżuri biex jiġi minimizzat ir-rilaxx ta' mikroplastik minn tessuti, tajers, żebgħa u loqom tas-sigaretti.

F'Ottubru 2018, il-Parlament appoġġja

projbizzjoni tal-UE fuq ċerti prodotti tal-plastik li jintużaw darba biss

, li jinsabu b'mod mifrux fl-ibħra u li diġà għandhom sostituti disponibbli mhux tal-plastik.

Id-deputati Ewropej żiedu l-plastik ossodegradabbli mal-lista ta' oġġetti li għandhom jiġu pprojbiti.

Il-plastik ossodegradabbli huwa plastik konvenzjonali li jitfarrak faċilment f'biċċiet żgħar minħabba l-addittivi u jikkontribwixxi għat-tniġġis mill-mikroplastik fl-oċeani.

Fl-2015, il-Parlament ivvota favur

restrizzjoni tal-basktijiet tal-plastik ħfief fl-UE

Is-sit web tal-Aġenzija Ewropea għas-Sustanzi Kimiċi dwar il-mikroplastik

Skeda informattiva dwar il-mikroplastik

Is-sit web tal-Kummissjoni Ewropea dwar it-tniġġis mill-mikroplastik

Briefing dwar il-plastik f'ekonomija ċirkolari

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Il-mikroplastik: sorsi, effetti u soluzzjonijiet


Skopri x'qed tagħmel l-UE biex ittaffi l-impatt tat-tifqigħa tal-COVID-19, tipproteġi lin-nies u l-ekonomija u tippromwovi s-solidarjetà.

L-istituzzjonijiet Ewropej qed jiġġieldu kontra t-tixrid tal-coronavirus u jgħinu lil dawk l-Istati Membri li jkollhom bżonn tagħmir u appoġġ.

Aktar fit-tul, l-Unjoni Ewropea qed taħdem biex ittaffi l-impatt soċjali u ekonomiku tal-kriżi.

Dawn t'hawn taħt huma 10 passi li ħadet l-UE biex tiġġieled il-COVID-19.

Innaqqsu t-tixrid tal-virus

Biex jitnaqqas it-tixrid tal-virus fl-Ewropa u lil hinn minnha, l-UE għalqet il-fruntieri esterni tagħha għall-ivvjaġġar mhux essenzjali, filwaqt li kompliet tara li oġġetti essenzjali jibqgħu jiċċirkolaw fl-Unjoni kollha bl-introduzzjoni ta' korsiji ħodor.

Hemm previsti riżorsi addizzjonali għaċ-

Ċentru Ewropew għall-Prevenzjoni u l-Kontroll tal-Mard

, li joħroġ valutazzjonijiet tar-riskju rapidi u aġġornamenti epidemjoloġiċi dwar it-tifqigħa.

Nipprovdu tagħmir mediku

Fil-qafas tal-Mekkaniżmu tal-Unjoni għall-Protezzjoni Ċivili, il-pajjiżi tal-UE issa għandhom aċċess rapidu għar-

riżerva ta' tagħmir mediku RescEU

– l-ewwel waħda tat-tip tagħha – li tinkludi ventilaturi u maskri protettivi.

Barra minn hekk, l-UE ħarġet sejħa għal offerti internazzjonali fuq skala kbira ħafna li tippermetti lill-Istati Membri jixtru tagħmir u mediċini flimkien u qed timmobilizza

f'għajnuna biex jinxtraw iżjed testijiet u tgħin lill-persunal mediku jikkura l-pazjenti.

L-UE organizzat ukoll

ġabra fuq l-internet

bil-għan li tinġabar somma inizjali ta' €7.5 biljun għal tilqimiet, mediċini u dijanjostika għall-ġlieda kontra l-coronavirus mad-dinja kollha.

Nippromwovu r-riċerka

Orizzont 2020, il-programm ta' riċerka tal-UE, qed

jiffinanzja 18-il proġett ta' riċerka

151 tim fl-Ewropa kollha

biex tkun tista' tinstab tilqima kontra l-COVID-19 malajr kemm jista' jkun.

L-għan hu li jittejbu d-dijanjostika, l-istat ta' tħejjija, il-ġestjoni klinika u t-trattament.

Nistimulaw is-solidarjetà Ewropea

Il-Parlament Ewropew ta l-appoġġ tiegħu għal regoli ġodda li jippermettu lill-Istati Membri jitolbu assistenza finanzjarja mill-Fond ta' Solidarjetà tal-UE biex ikopru l-emerġenzi tas-saħħa.

Bit-twessigħ tal-kamp ta' applikazzjoni tal-fond, din is-sena l-Istati Membri se jkollhom sa €800 miljun għad-dispożizzjoni tagħhom biex jiġġieldu l-pandemija tal-coronavirus.

Agħti ħarsa lejn il-

kronoloġija tal-azzjoni tal-UE kontra l-coronavirus

Niggarantixxu l-irkupru tal-UE

Biex tgħin lill-UE tirkupra mill-impatt ekonomiku u soċjali tal-pandemija, il-Kummissjoni Ewropea se toħroġ bi proposta ġdida għall-baġit fit-tul tal-UE għall-2021-2027, li se jkun fiha pakkett ta' stimolu.

L-MEPs talbu

pakkett ta' rkupru u rikostruzzjoni massiċċ

iffinanzjat minn baġit fit-tul akbar għall-UE, fondi u strumenti finanzjarji Ewropej eżistenti, kif ukoll mill-hekk imsejħa bonds ta' rkupru.

Barra minn hekk, il-Kummissjoni ppreżentat il-

pjan direzzjonali għal wara l-lockdown

tagħha għal strateġija ta' ħruġ koordinata b'testijiet fuq skala kbira u materjal protettiv għaċ-ċittadini.

Nappoġġjaw l-ekonomija

L-UE qed tipproponi pakkett ta' għajnuna ta' €540 biljun biex tiġi indirizzata l-kriżi u jingħata appoġġ lill-ħaddiema, in-negozji u l-Istati Membri.

Barra minn hekk, il-Bank Ċentrali Ewropew qed jalloka €750 biljun biex itaffi d-dejn tal-gvernijiet matul il-kriżi, kif ukoll €120 biljun f'taffija kwantitattiva u €20 biljun f'xiri ta' djun.

L-MEPs ivvutaw ukoll biex

€37 biljun mill-fondi strutturali eżistenti jitqiegħdu għad-dispożizzjoni

tal-pajjiżi tal-UE sabiex jiġġieldu l-kriżi tal-coronavirus u jappoġġjaw il-qasam tas-saħħa, in-negozji u l-ħaddiema.

Inħarsu l-impjiegi

Biex jiġi żgurat li l-ħaddiema jkunu jistgħu jżommu l-impjieg meta l-kumpaniji jiqfilhom ix-xogħol minħabba l-kriżi tal-coronavirus, il-Kummissjoni pproponiet għajnuna għal xogħol b'ħinijiet iqsar bl-appoġġ tal-istat (

Barra minn hekk, il-Kummissjoni Ewropea

mill-Fond Ewropew għall-Investimenti Strateġiċi f'garanziji biex tħeġġeġ lill-banek u selliefa oħra jipprovdu sa €8 biljun f'likwidità b'appoġġ għal madwar 100,000 intrapriża Ewropea.

Nirrimpatrijaw iċ-ċittadini tal-UE

Għexieren ta' eluf ta' Ewropej

li spiċċaw maqbudin f'pajjiż ieħor minħabba t-tifqigħa ttieħdu lura pajjiżhom bis-saħħa tal-

Mekkaniżmu tal-UE għall-Protezzjoni Ċivili

Ngħinu lill-pajjiżi li qed jiżviluppaw quddiem il-pandemija

Il-Kummissjoni mmobilizzat €20 biljun biex tgħin lil pajjiżi sħab terzi fil-ġlieda kontra l-kriżi bħala parti minn pakkett tal-UE għal rispons globali kkoordinat biex tiġi indirizzata l-firxa tal-COVID-19.

Niżguraw informazzjoni preċiża

It-tixrid ta'

diżinformazzjoni dwar il-coronavirus

iqiegħed is-saħħa tan-nies f'riskju.

L-MEPs talbu li jkun hemm sors ta' informazzjoni fil-livell Ewropew biex jiġi żgurat li ċ-ċittadini kollha jkollhom aċċess għal informazzjoni preċiża u vverifikata bil-lingwa tagħhom u talbu lill-kumpaniji tal-midja soċjali jindirizzaw id-diżinformazzjoni u d-diskors ta' mibegħda.

Aktar informazzjoni

Ir-rispons tal-UE għat-tifqigħa tal-Coronavirus

Kummissjoni Ewropea: is-saħħa pubblika u l-coronavirus

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

10 affarijiet li qed tagħmel l-UE fil-ġlieda kontra l-coronavirus


Il-pożati li jintużaw darba biss, il-cotton buds, l-istraws u l-ħawwada tax-xorb magħmula mill-plastik se jiġu pprojbiti mill-2021

Objettiv ta' ġbir ta' 90% tal-fliexken tal-plastik sal-2029

Applikazzjoni aktar rigoruża tal-prinċipju ta' "min iniġġes iħallas"

L-Erbgħa, il-Parlament approva liġi ġdida li tipprojbixxi oġġetti tal-plastik li jintużaw darba biss bħal platti, pożati, straws u stikek tal-cotton buds.

560 MPE ivvutaw favur il-ftehim mal-ministri tal-UE, 35 ivvutaw kontra u 28 astjenew.

Il-prodotti li ġejjin se jiġu pprojbiti fl-UE mill-2021:

Pożati tal-plastik li jintużaw darba biss (frieket, skieken, mgħaref u

Platti tal-plastik li jintużaw darba biss

Straws tal-plastik

Stikek tal-cotton buds magħmulin mill-plastik

Stikek tal-bżieżaq magħmulin mill-plastik

Plastiks u kontenituri tal-ikel ossodegradabbli u tazez tax-xorb tal-polisterin tal-foam

Objettiv ġdid għar-riċiklaġġ u responsabilità akbar għall-produtturi

L-Istati Membri se jkollhom jilħqu objettiv ta' ġbir ta' 90% għall-fliexken tal-plastik sal-2029, u l-fliexken tal-plastik irid ikun fihom mill-inqas 25% ta' kontenut riċiklat sal-2025 u 30% sal-2030.

Il-ftehim isaħħaħ ukoll l-applikazzjoni tal-prinċipju ta' min iniġġes iħallas, partikolarment għat-tabakk, billi jintroduċi r-responsabbiltà estiża għall-produtturi.

Dan ir-reġim il-ġdid se japplika wkoll għall-irkaptu tas-sajd, biex jiżgura li l-manifatturi, u mhux is-sajjieda, ibatu l-ispejjeż tal-ġbir ta' xbieki li jintilfu fil-baħar.

Il-leġiżlazzjoni fl-aħħar nett tistipula li t-tikkettar fuq l-impatt ambjentali negattiv tat-tfigħ tas-sigarretti b'filtri tal-plastik fit-toroq għandu jkun obbligatorju, kif ukoll għal prodotti oħrajn bħat-tazzi tal-plastik, wet wipes u pads sanitarji.

Kwotazzjoni

Il-MPE b'responsabilità ewlenija għall-fajl leġiżlattiv

(ALDE, BE) qalet: "Din il-leġiżlazzjoni se tnaqqas il-prezz tal-ħsara ambjentali b'€22 biljun - li hija l-ispiża stmata tat-tniġġis tal-plastik fl-Ewropa sal-2030.

"L-Ewropa issa għandha mudell leġiżlattiv li tista' tiddefendi u tippromwovi fuq livell internazzjonali, fid-dawl tan-natura globali tal-kwistjoni tat-tniġġis tal-baħar li jinvolvi l-plastik.

Dan huwa essenzjali għall-pjaneta."

L-isfond

Skont il-Kummissjoni Ewropea

, aktar minn 80% taż-żibel li jispiċċa fil-baħar huwa plastik.

Il-prodotti koperti minn din il-liġi l-ġdida jikkostitwixxu 70% tal-oġġetti kollha ta' skart fil-baħar.

Minħabba r-rata bil-mod ta' dekompożizzjoni, il-plastik jakkumula fl-ibħra, l-oċeani u fuq il-bajjiet fl-UE u madwar id-dinja.

Residwi tal-plastik instabu fi speċijiet tal-baħar - bħal fkieren tal-baħar, foki, balieni u għasafar, iżda wkoll fil-ħut u l-molluski, u għaldaqstant, fil-katina tal-ikel tal-bniedem.

Għal aktar informazzjoni

Tappi fil-proċedura

Kumitat għall-Ambjent, is-Saħħa Pubblika u s-Sikurezza ta' l-Ikel

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Il-Parlament jissiġilla l-projbizzjoni fuq il-plastik li jintrema wara l-użu sal-2021


Fl-Ewropa, inqas minn terz tal-iskart tal-plastik jiġi riċiklat.

Skopri aktar fatti u ċifri dwar l-iskart tal-plastik u r-riċiklaġġ tiegħu fl-UE permezz tal-infografika tagħna.

Fatti u ċifri dwar l-iskart tal-plastik u r-riċiklaġġ tiegħu fl-UE

Il-produzzjoni tal-plastik kibret b'mod esponenzjali fi ftit għexieren ta' snin – minn 1.5 miljun tunnellata fl-1950 għal 322 miljun tunnellata fl-2015 fid-dinja kollha – u magħha, kiber l-ammont ta' skart tal-plastik.

L-UE diġà ħadet

miżuri biex tnaqqas l-ammont ta' skart tal-plastik

, iżda x'jiġri mill-iskart li jiġi ġġenerat minkejja l-isforzi kollha?

U kif jistgħu jiżdiedu r-rati ta' riċiklaġġ tal-plastik?

It-trattament tal-iskart tal-plastik fl-Ewropa

Fl-Ewropa, l-irkupru tal-enerġija huwa l-aktar mod li jintuża biex jintrema l-iskart tal-plastik, segwit mill-miżbliet.

30% tal-iskart tal-plastik kollu ġġenerat jinġabar għar-riċiklaġġ u, bħalma turi l-infografika, ir-rati ta' riċiklaġġ ivarjaw ħafna minn pajjiż għal ieħor.

Nofs il-plastik miġbur għar-riċiklaġġ jiġi esportat biex jiġi ttrattat f'pajjiżi barra l-UE.

Ir-raġunijiet għall-esportazzjoni jinkludu nuqqas ta' kapaċità, teknoloġija jew riżorsi finanzjarji biex l-iskart jiġi ttrattat lokalment.

Fil-passat, sehem sinifikanti mill-iskart tal-plastik esportat kien jintbagħat iċ-Ċina iżda, bil-projbizzjoni riċenti taċ-Ċina fuq l-importazzjoni ta' dan l-iskart, qed isir dejjem aktar urġenti li jinstabu soluzzjonijiet oħra.

Is-sehem żgħir ta' riċiklaġġ tal-plastik fl-UE jfisser telf kbir għall-ekonomija kif ukoll għall-ambjent.

Huwa stmat li 95% tal-valur tal-materjal tal-imballaġġ tal-plastik jintilef wara ċiklu qasir ta' użu ta' darba.

Kull sena, il-produzzjoni u l-inċinerazzjoni tal-plastik jiġġeneraw madwar 400 miljun tunnellata ta' CO2 globalment, li parti minnhom jistgħu jiġu evitati permezz ta' riċiklaġġ aħjar.

Il-problemi involuti fir-riċiklaġġ tal-plastik

Il-kwistjonijiet ewlenin li jikkumplikaw ir-riċiklaġġ tal-plastik huma l-kwalità u l-prezz tal-prodott riċiklat, meta mqabbla ma' dawk tal-kontroparti verġni tagħhom.

Il-proċessuri tal-plastik jirrikjedu kwantitajiet kbar ta' plastik riċiklat, manifatturat skont speċifikazzjonijiet stretti u bi prezz kompetittiv.

Madankollu, peress li l-plastik jiġi adattat faċilment għall-ħtiġijiet (funzjonali jew estetiċi) ta' kull manifattur, id-diversità tal-materja prima tikkomplika l-proċess tar-riċiklaġġ, tagħmlu għali u taffettwa l-kwalità tal-prodott finali.

Għalhekk, id-domanda għall-plastik riċiklat tammonta għal 6% biss tad-domanda għall-plastik fl-Ewropa.

Is-soluzzjonijiet proposti biex jiżdiedu r-rati ta' riċiklaġġ

F'Settembru l-MEPs taw l-appoġġ tagħhom favur strateġija Ewropea għall-plastik biex, sal-2030, l-iskart kollu mill-imballaġġ tal-plastik ikun riċiklabbli.

Dan jimplika disinn aktar adatt għar-riċiklabbiltà, iżda l-membri jissuġġerixxu li hemm bżonn ukoll miżuri li jinċentivaw is-suq għall-plastik riċiklat.

Dawn il-miżuri jinkludu:

il-ħolqien ta' standards tal-kwalità għall-plastik sekondarju;

aktar ċertifikazzjoni sabiex tiżdied il-fiduċja kemm tal-industrija kif ukoll tal-konsumaturi;

l-introduzzjoni ta' regoli obbligatorji dwar il-kontenut minimu ta' materjal riċiklat f'ċerti prodotti;

il-possibbiltà li l-Istati Membri jnaqqsu l-VAT fuq il-prodotti riċiklati.

Fl-istess waqt, il-Parlament Ewropew esprima l-appoġġ tiegħu favur miżuri biex jitnaqqas l-ammont ta' skart tal-plastik:

projbizzjoni fuq oġġetti tal-plastik li jintużaw darba biss

restrizzjonijiet fuq basktijiet tal-plastik ħfief

Talab ukoll lill-Kummissjoni Ewropea tieħu

azzjoni kontra l-mikroplastik

Għal aktar informazzjoni

It-tren leġiżlattiv dwar strateġija Ewropea għall-plastik f'ekonomija ċirkolari

Ir-riżoluzzjoni tal-PE dwar strateġija Ewropea għall-plastik f'ekonomija ċirkolari

Is-sit web tal-Kummissjoni dwar strateġija Ewropea għall-plastik

L-iskeda informattiva tal-Kummissjoni dwar il-plastik fl-Ewropa

L-istudju tal-Kummissjoni dwar l-iskart tal-plastik fl-ambjent

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

L-iskart u r-riċiklaġġ tal-plastik fl-UE: fatti u ċifri


L-UE trid li l-imballaġġ tal-plastik kollu jkun riċiklabbli sal-2030.

Il-Membri tal-PE diġà qed jiddiskutu projbizzjoni fuq ċertu plastik li jintuża darba biss.

Il-plastik irħis u durabbli jintuża ħafna, iżda ż-żieda fil-popolarità tiegħu ġiet akkumpanjata minn ammonti dejjem jikbru ta' skart tal-plastik u skart fil-baħar, qagħda li qed taffettwa l-ambjent u s-saħħa tan-nies.

Kull sena jiġu ġġenerati madwar 26 miljun tunnellata ta' skart tal-plastik fl-UE.

Anqas minn 30% minnhom jiġu rriċiklati, filwaqt li parti minnhom tiġi esportata lejn pajjiżi li mhumiex fl-UE biex tiġi pproċessata.

Il-bqija jintremew f'landfills, jiġu inċinerati, jew jispiċċaw fin-natura mingħajr ma jinġabru, inkluż fil-bajjiet jew fil-foresti, fix-xmajjar u fl-ibħra.

Fi sforz biex tindirizza t-tniġġis mill-plastik, il-Kummissjoni Ewropea pproponiet

strateġija dwar il-plastik

bil-għan li tiżgura li sal-2030 kull biċċa imballaġġ tal-plastik tkun tista' terġa' tintuża jew tiġi rriċiklata, kif ukoll bil-għan li tnaqqas il-konsum tal-plastik li jintuża darba biss u l-użu tal-

mikroplastik

Il-mikroplastik

•jirreferi għal partikoli żgħar ħafna (<5 mm) ta' materjal tal-plastik

jista' jifforma b'mod mhux intenzjonat permezz tat-tkagħbir bl-użu ta' biċċiet akbar ta' plastik bħal tessuti sintetiċi

jew jista' jiġi mmanifatturat deliberatament u miżjud intenzjonalment ma' prodotti bħal kożmetiċi li jitlaħalħu (pereżempju scrubs tal-wiċċ jew tal-ġisem).

F'riżoluzzjoni adottata fit-13 ta' Settembru 2018, id-deputati Ewropej laqgħu bil-ferħ il-pjanijiet tal-Kummissjoni.

Barra minn hekk, appellaw għal projbizzjoni fuq il-mikroplastik miżjud intenzjonalment fil-kożmetiċi, fil-prodotti tal-kura personali, fid-deterġenti u fil-prodotti tat-tindif sal-2020, kif ukoll għal ammont minimu ta' kontenut riċiklat għal xi prodotti tal-plastik kif ukoll standards ta' kwalità għall-plastik riċiklat.

Qed jipproponu wkoll li l-kumpaniji jirrilaxxaw anqas mikroplastik huma u jiffabbrikaw prodotti bħal tessuti, tajers, żebgħa u loqom tas-sigaretti.

Il-Membru Belġjan Mark Demesmaeker, li jagħmel parti mill-grupp ECR, huwa inkarigat mit-tmexxija tal-istrateġija fil-Parlament.

Huwa qal li wasal iż-żmien li l-UE taġixxi: "Sa issa konna qed nesternalizzaw il-problemi tal-iskart tal-plastik tagħna lejn pajjiżi bħaċ-Ċina u ċ-Ċina reċentement iddeċidiet li tipprojbixxi l-importazzjonijiet kollha tal-iskart tal-plastik mill-UE; allura issa rridu naġixxu, irridu ninnovaw, irridu ninvestu."

Barra minn hekk, il-Membri tal-PE bħalissa qed jiddiskutu wkoll

proposta biex jiġi pprojbit ċertu plastik li jintuża darba biss

bħal pożati, platti u stikek tal-bżieżaq, kif ukoll biex il-kumpaniji tal-imballaġġ tal-prodotti jkunu obbligati jikkontribwixxu għall-ispejjeż tat-tindif tal-plastik mormi.

Il-votazzjoni fil-plenarja dwar din il-proposta mistennija ssir f'Ottubru.

Għal aktar informazzjoni

Briefing: Il-plastik f'ekonomija ċirkolari

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Strateġija tal-UE biex jinqata' l-iskart tal-plastik: aktar riċiklaġġ, projbizzjoni fuq il-mikroplastik


Aqsam din il-paġna ma' ħaddieħor:

Sommarju: Plastics in a circular economy (il-plastik f'ekonomija ċirkolari)

Fid-dettall: Plastics in a circular economy (il-plastik f'ekonomija ċirkolari)

Reducing marine litter (innaqqsu l-iskart fil-baħar)

il-Membri tal-PE jipproponu modijiet biex tingħata spinta lir-riċiklaġġ tal-plastik

Skeda informattiva dwar il-plastik fl-Ewropa

L-Aġenzija Ewropea għas-Sustanzi Kimiċi: microplastics (il-mikroplastik)

Skeda informattiva dwar il-mikroplastiċi

Aqsam din il-paġna ma' ħaddieħor:


Aqsam din il-paġna ma' ħaddieħor:

Il-Parlament jappoġġa limiti għall-emissjonijiet ta' CO2 għall-karozzi u l-vannijiet

Aqsam din il-paġna ma' ħaddieħor:


Aqsam din il-paġna ma' ħaddieħor:

Covid-19: Il-Kummissjoni Ewropea tfassal rispons Ewropew ikkoordinat fil-ġlieda kontra l-Coronavirus biex tilqa' għall-impatt ekonomiku kkawżat minnu (13 ta' Marzu 2020)

Il-Kummissjoni Ewropea: Rispons għall-Coronavirus

MISTOQSIJIET FREKWENTI: Rispons Ewropew ikkoordinat għall-Coronavirus

Covid_19: Ċentru Ewropew għall-Prevenzjoni u l-Kontroll tal-Mard

Paġna web tal-Kummissjoni Ewropea dedikata għas-saħħa pubblika dwar il-Coronavirus

Fuljett ta' informazzjoni

Sit web tal-Kunsill dwar il-Coronavirus

L-MEPs responsabbli għall-baġit lesti li jadottaw il-miżuri kollha neċessarji biex tiġi ttrattata l-emerġenza kkawżata mill-Coronavirus (16 ta' Marzu 2020)

Il-Parlament Ewropew se jagħmel sessjoni plenarja straordinarja fis-26 ta' Marzu

Il-Parlament lest biex jiddirieġi l-fondi tal-UE lejn dawk affettwati mill-pandemija tal-Coronavirus

Il-Kumitat tat-Trasport impenjat biex iwaqqaf it-titjiriet vojta minħabba l-COVID-19

Informazzjoni dwar Covid-19 f'pajjiżi differenti

X'tista' tagħmel l-UE biex ittaffi l-impatt tal-kriżi kkawżata mill-Coronavirus?

(Marzu 2020)

L-impatt ekonomiku tal-epidemiji u tal-pandemiji (Frar 2020)

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail


Kif jaħdmu l-Membri tal-Parlament Ewropew?

X'rwol g]andu l-Parlament fil-kontroll tal-baġit tal-UE?

Kif jiġu ffurmati l-gruppi politiċi?

Tista' ssib it-tweġibiet għal dawn il-mistoqsijiet u mistoqsijiet frekwenti oħrajn dwar il-metodi ta' ħidma tal-Parlament f'dawn il-mistoqsijiet frekwenti.

It-taqsimiet hawn taħt fihom firxa wiesgħa ta' informazzjoni dwar it-tmexxija ta' kuljum tal-Parlament, l-elezzjonijiet Ewropej, il-ħidma tal-Membri tal-Parlament Ewropew u ħafna iktar.

L-għażla ta' mistoqsijiet u tweġibiet tiġi aġġornata regolarment biex tinkludi punti ta' interess attwali u kostanti għall-midja.

Kull taqsima fiha links għal informazzjoni addizzjonali disponibbli fuq is-sit web tal-Parlament Ewropew.

Jekk ikollok xi mistoqsijiet oħra, jekk jogħġbok ikkuntattja lill-Unità tal-Kelliem tal-Parlament Ewropew.

Għal mistoqsijiet tal-midja dwar il-kumitati tal-Parlament Ewropew, jekk jogħġbok ikkuntattja lis-Servizz tal-Istampa.

Dettalji ta' kuntatt

tas-servizz tal-Kelliem u tal-Istampa.

Aqsam din il-paġna ma' ħaddieħor:


Ġurnalisti, fotografi u persunal awdjoviżiv ming

ħajr

akkreditazzjoni interistituzzjonali

konġunta

, iridu japplikaw għal akkreditazzjoni mal-Parlament Ewropew (kif ukoll permess għall-irrikordjar meta dan ikun applikabbli) biex jaħdmu fil-Parlament Ewropew.

Hemm żewġ tipi ta' akkreditazzjoni disponibbli fil-Parlament Ewropew:

Akkreditazzjoni għal żmien qasir

Akkreditazzjoni annwali

Il-ġurnalisti kollha li jiksbu aċċess għall-Parlament jistgħu jużaw il-

faċilitajiet

previsti għalihom.

Qabel ma tapplika jekk jogħġbok aqra ir-

dwar l-użu tal-faċilitajiet.

Akkreditazzjoni għal żmien qasir

L-akkreditazzjoni għal żmien qasir tiswa minn jum wieħed sa massimu ta' ħamest ijiem ta' xogħol.

Il-ġurnalisti li mhumiex ibbażati fi Brussell, Strasburgu jew il-Lussemburgu jistgħu jiksbu akkreditazzjoni għall-Parlament Ewropew għal laqgħa, sessjoni parzjali speċifika, jew avveniment.

Tista' tapplika għal din l-akkreditazzjoni bl-użu ta' dan il-

li jippermettilek tirreġistra u toħloq kont personali.

Link ta' verifikazzjoni tintbgħatlek minn

lill-email li inti tkun tajt.

Ladarba l-kont ikun ġie ivvalidat, tista' tkompli bit-talba tiegħek billi tidħol fis-

Informazzjoni meħtieġa biex tapplika għal akkreditazzjoni għal żmien qasir:

kopja valida tal-press card jew ittra mill-Kap Editur, il-pubblikatur jew mill-uffiċju ċentrali b'evidenza ċara li inti mibgħut minn organizzazzjoni ġurnalistika jew pubblikazzjoni speċifika, b'ġustifikazzjoni tat-talba għall-akkreditazzjoni.

L-ittra jeħtieġ li tkun fuq letterhead uffiċjali u għandha tispeċifika l-isem, il-funzjoni tal-ġurnalist u l-perijodu li għalih qed tintalab l-akkreditazzjoni.

M'humiex permessi awto nominazzjonijiet.

ritratt fil-format tal-identita', i.e. b'ratio ta' 3X4, format jpeg, f u +/- 100 KB.

il-karta tal-identità uffiċjali, li turi t-tip, in-numru u d-data tal-iskadenza

Raġuni taż-żjara.

Għall-ġurnalisti li jaħdmu għal rashom: jeħtieġ li tipprovdi prova ta' attività ta' ġurnalist (pereżempju, publikazzjoni reċenti li turi ismek u evidenza korrispondenti ta' ħlas).

Ladarba akkreditazzjoni tkun ġiet appruvata, il-ġurnalisti jistgħu jiġbru l-akkreditazzjoni fl-Uffiċċju tal-akkreditazzjoni tal-midja (ara hawn taħt) għall-ħinijiet ta' ftuħ u fejn jinsab l-uffiċċju.

Il-ġurnalist ikun meħtieġ juri prova tal-identità valida.

Akkreditazzjoni annwali

L-akkreditazzjoni annwali hija valida għal sena kalendarja u tista' tiġġedded fuq talba.

Applikazzjonijiet ġodda jew applikazzjonijiet ta' tiġdid jistgħu isiru minn Novembru għas-sena ta' wara sa' Ottubru tas-sena in kwistjoni.

Jekk inti ġurnalistili tirrappurta b'mod regolari l-ħidma tal-Parlament Ewropew u inti bbażat fi jew viċin Strasburgu, Brussell jew il-Lussemburgu tista' tikkwalifika għal akkreditazzjoni annwali.

L-akkreditazzjoni hija valida fit-tliet sedi tal-Parlament Ewropew (Strasburgu, Brussell u l-Lussemburgu).

L-applikazzjonijiet għandhom isiru permezz tal-

website ta' reġistrazzjoni

Kopja valida tal-press card

Ittra mill-Kap Editur, il-pubblikatur jew mill-uffiċju ċentrali b'evidenza ċara li inti mibgħut minn organizzazzjoni ġurnalistika jew pubblikazzjoni speċifika, b'ġustifikazzjoni tat-talba għall-akkreditazzjoni.

prova li r-residenza prinċipali jew sekondarja tal-applikant hija fi jew viċin wieħed mis-sedijiet uffiċjali tal-Parlament Ewropew (Brussell, Strasburgu, il-Lussemburgu).

L-Evidenza ta' tali residenza tinkludi pereżempju, kopja tal-karta tal-identitià, prova ta' residenza, jew kuntratt ta' kiri ta' akkomodazzjoni.

Akkreditazzjoni speċjal

i: Akkreditazzjoni speċjali tista' tintalab għal ċerti avvenimenti.

Tali akkreditazzjoni tista' tkun soġġetta għal ħtiġijiet speċifiċi li jitħabbru minn qabel mill-Parlament Ewropew.

Permess għal iffilmjar u għar-ritratti għall-midja

Il-ġurnalisti, il-fotografi tal-istampa u l-operaturi tal-kameras, inkluż dawk li jkollhom akkreditazzjoni inter-istituzzjonali, iridu jiksbu permess biex ikunu awtorizzati jiffilmjaw u jieħdu ritratti fil-Parlament Ewropew.

Dan il-peremss jinħareġ mill-uffiċċju għall-akkreditazzjoni tal-ġurnalisti u jista' jintalab ukoll qabel permezz ta' email lil

Il-ġurnalisti għandhom jikkonformaw u jiffirmaw

ir-regoli għar-reġistrazzjoni

fil-Parlament.

Permess għall-iffilmjar u għar-ritratti minn persuni mhux tal-midja

Fotografi u operaturi tal-kameras, li jkunu mistiedna mill-membri tal-Parlament Ewropew jew mis-servizzi tal-Parlament minn issa 'l quddiem insejħa "l-awtorità rikjedenti", għal avvennimenti speċjali, xogħol ta' komunikazzjoni u promozzjonali, għandhom jiksbru permess ta' iffilmjar li mhux tal-midja.

L-awtorità rikjedenti u/jew il-fotografu/operatur tal-kamera għandu jitlob il-permess 24 siegħa qabel permezz ta' email lil

L-applikanti ikiru jikkonformaw u jiffirmaw ir-regoli dwar ir-reġistrazzjoni.

Dan il-permess ma jagħtix aċċess għall-bini tal-Parlament Ewropew.

L-awtorita rikjedenti trid titlob ukoll aċċess normali tal-viżitatur.

L-awtorità rikjedenti għandha r-responsabbiltà li tissorvelja r-reġistrazzjoni u tiżgura li jiġu osservati r-

regoli għar-reġistrazzjoni

Uffiċċji għall-akkreditazzjoni tal-ġurnalisti: ħinijiet tal-ftuħ

: Uffiċċju għall-akkreditazzjoni tal-Midja, Daħla tal-istampa u l-viżitaturi, bini Paul-Henri Spaak, PHS -1C029, Rue Wiertz.

It-Tnejn - il-Ħamis 08:30 -17:45

il-Ġimgħa 08:30-13.00

Strasburgu (biss waqt sessjoni plenarja):

Daħla tal-istampa, bini Louise Weiss (LOW).

Din hija l-ewwel daħla fuq in-naħa tax-xellug fil-bitħa ċentrali (Bronislaw Geremek Agora).

It-Tlieta - L-Erbgħa: 08:00- 20:00

Il-Ħamis: 08:00 sal-għeluq tas-sessjoni plenarja.

Paġni relatati:

Akkreditazzjoni interistituzzjonali - Il-Kummissjoni Ewropea

Akkreditazzjoni għall-Kunsill Ewropew

Uffiċċju għall-akkreditazzjoni tal-midja:

Informazzjoni ta' kuntatt:

Numru tat-telefown:

Numru tal-mobile:

Informazzjoni ta' kuntatt:

Numru tat-telefown:

Numru tal-mobile:

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Akkreditazzjoni għall-Ġurnalisti